~ΑΝΘΟΛΟΓΙΟ~ Χριστιανικών Μηνυμάτων!: Ο ΒΙΟΣ ΤΗΣ ΑΓΙΑΣ ΚΥΡΙΑΚΗΣ - 7 Ιουλίου\nΟ ΒΙΟΣ ΤΗΣ ΑΓΙΑΣ ΚΥΡΙΑΚΗΣ\n(Εορτάζει την 7η Ιουλίου)\n1. ΠΕΡΙΟΔΟΣ ΣΚΛΗΡΩΝ ΔΙΩΓΜΩΝ\nΒρισκόμαστε στον 3ο μ.Χ. αιώνα. Στο θρόνο της Ρωμαϊκής αυτοκρατορίας βρίσκονται δυο αιμοχαρείς ειδωλολάτρες βασιλιάδες. Ο ένας είναι ο Διοκλητιανός, που βασιλεύει στην Ανατολή και ο άλλος είναι ο Μαξιμιανός, που βασιλεύει στη Δύση. Είναι και οι δυο μεγάλοι διώκτες των Χριστιανών. Με πρωτοφανή μανία πολεμούν τη χριστιανική πίστη και στέλνουν στο θάνατο εκατομμύρια χριστιανούς.\nΗ Εκκλησία ζει μια από τις πιο αιματοβαμμένες αλλά και τις πιο ηρωικές στιγμές της πορείας της. Το μαρτυρικό αίμα των πιστών χύνεται άφθονο στους τόπους των βασανιστηρίων.\nΟι Χριστιανοί αντιμετωπίζουν με μεγάλη υπομονή και βαθιά πίστη στο Χριστό, τα πλούσια σε σατανική εφευρετικότητα βασανιστήρια των ειδωλολατρών.\nΆλλοτε τους ρίχνουν στα θηρία, για να γίνουν τροφή των λιονταριών και άλλοτε, αφού τους κρεμάσουν και τους πασαλείψουν με πίσσα, βάζουν φωτιά και τους καίνε.\nΣτήνονται πάνω σε δυνατές φωτιές τεράστια καζάνια με καυτό λάδι για να ρίξουν μέσα ακόμα και μικρά παιδιά που ομολογούν με θάρρος την αγάπη τους στο Χριστό. Τους μαστιγώνουν αλύπητα και με σιδερένια νύχια γδέρνουν τα τρυφερά τους σώματα.\nΠλήθος είναι τα βασανιστήρια των πιστών Χριστιανών, οι οποίοι προτιμούν να πεθάνουν παρά να προδώσουν την αγάπη τους στο Χριστό. Μεγάλο, όμως, είναι και το πλήθος των ειδωλολατρών που, βλέποντας με έκπληξη και θαυμασμό την αντοχή των αγίων μαρτύρων αλλά και τα πολλά θαύματα που γίνονται, απαρνούνται τη θρησκεία των ειδώλων και ασπάζονται τη χριστιανική πίστη.\nΌσο σκληρός και να είναι ο διωγμός δεν μπορεί να σταματήσει την θριαμβευτική πορεία της Εκκλησίας.\nΟ Ουρανός γεμίζει με τα αναρίθμητα τάγματα των θαυματουργών αγίων μαρτύρων ενώ στη γη το Ευαγγέλιο του Χριστού εξαπλώνεται απ’ άκρη σε άκρη!\n2. ΟΙ ΕΥΣΕΒΕΙΣ ΓΟΝΕΙΣ ΤΗΣ\nΣ’ αυτή τη δοξασμένη και αιματοβαμμένη περίοδο της αγίας Εκκλησίας μας ζούσε στα μέρη της Ανατολής, γύρω στο 300 μ.Χ., ένας ευσεβής χριστιανός, ο Δωρόθεος, μαζί με την ευλογημένη του γυναίκα, την Ευσεβία.\nΖούσαν με βαθιά πίστη και αγάπη στο Χριστό, προσπαθώντας να εφαρμόζουν πάντα στη ζωή τους τα λόγια του αγίου Ευαγγελίου.\nΉταν πολύ πλούσιοι αλλά και υπερβολικά ελεήμονες. Δεν υπήρχε περίπτωση να δουν φτωχό ή άρρωστο και να μην τον βοηθήσουν.\nΤο φιλόξενο σπίτι τους ήταν πάντα ανοιχτό για τον κάθε πεινασμένο και δυστυχισμένο. Για την μεγάλη ευσπλαχνία και την αμέτρητη καλοσύνη που είχαν, όλοι τους αγαπούσαν και τους σεβόντουσαν.\nΜια θλίψη όμως μαράζωνε και πλήγωνε τις καρδιές τους. Δεν είχαν παιδί. Δεν είχαν το πιο ωραίο δώρο που χαρίζει ο Θεός στον άνθρωπο μετά τον γάμο του. Τους έλειπε ένα αγγελάκι που θα έδινε νόημα στην ζωή τους και θα χάριζε το γέλιο και τη χαρά στη ψυχή τους.\nΌταν έβλεπαν μπροστά τους κανένα μικρό παιδάκι, σαν μαχαιριά έσκιζε ο πόνος την καρδιά τους και δυο δάκρυα καυτά κυλούσαν από τα μάτια τους.\nΜε νηστείες, ελεημοσύνες και με θερμή προσευχή, παρακαλούσαν καθημερινά και οι δυο τους το Θεό να τους χαρίσει ένα παιδί.\n3. Η ΓΕΝΝΗΣΗ ΚΑΙ Η ΑΝΑΤΡΟΦΗ ΤΗΣ\nΟ Θεός άκουσε τις προσευχές των δούλων του και έστειλε πλούσια την χάρη Του στο ευλογημένο αυτό ζευγάρι.\nΤους χάρισε ένα πανέμορφο κοριτσάκι, σωστό αγγελούδι, που το ονόμασαν Κυριακή, επειδή γεννήθηκε ημέρα Κυριακή.\nΟ Δωρόθεος και η Ευσεβία ευχαρίστησαν με ευγνωμοσύνη το Θεό για το μεγάλο αυτό δώρο που τους έδωσε και Τον παρακάλεσαν να τους φωτίσει, ώστε να αναθρέψουν τη μικρή τους κόρη σύμφωνα με το θέλημά Του.\nΉθελαν να δώσουν στο μικρό τους αγγελάκι, εκτός από τη στοργική τους αγάπη, τη σωστή χριστιανική διαπαιδαγώγηση. Να γίνει μια σωστή, καλή και φωτισμένη χριστιανή κοπέλα, που με την ενάρετη ζωή της να δοξάζεται το όνομα του Θεού.\nΑπό πολύ νωρίς φρόντισαν να διδάξουν το μονάκριβο κορίτσι τους δυο πολύτιμα πράγματα. Πρώτον, ν’ αγαπά το Θεό με όλη του την καρδιά και δεύτερο, να σπλαχνίζεται τους φτωχούς ανθρώπους.\nΤης δίδαξαν την επιστήμη των επιστημών, την τέλεια τέχνη της Αγάπης.\nΓι’ αυτό και ο Θεός της Αγάπης ήταν πάντα στην καρδιά, στα λόγια, και στα έργα της.\nΠράγματι, αυτό το παιδί μεγαλώνοντας, δεν έλαμπε μόνο από σωματική ομορφιά, αλλά και από τις πολλές αρετές και τα χαρίσματα που το διέκριναν και που το έκαναν να ξεχωρίζει από τα συνομήλικά του.\nΧαιρόσουν όχι μόνο να το βλέπεις αλλά και να το ακούς. Μέλι έβγαζε το στόμα του και τα λόγια του ήταν γεμάτα σύνεση και σοφία.\nΌπως και οι γονείς της, αγαπούσε πολύ τους φτωχούς και δυστυχισμένους ανθρώπους, γι’ αυτό και τα ευλογημένα χεράκια του έκαναν πάντα έργα ελεημοσύνης και αγάπης. Ποιος πεινούσε και δεν του έδινε να φάει; Ποιος υπέφερε και δεν τον παρηγορούσε; Ποιος αρρώσταινε και δεν ήταν στο πλάι του για να τον παρηγορήσει;\nΟ Θεός, που έβλεπε τόση καλοσύνη και αγάπη στη χριστιανική αυτή οικογένεια, ευλογούσε τόσο τη μικρή Κυριακή, όσο και τους ευσεβείς γονείς της.\nΌσο μεγάλωνε η Κυριακή, γινόταν όλο και πιο χαριτωμένη. Ήταν πανέμορφη στην όψη και πολύ ευγενική στους τρόπους. Πρόσεχε να μην πικραίνει και να μην κατακρίνει ποτέ κανένα. Έβλεπε σ’ όλους, καλούς και κακούς, την εικόνα του Θεού, γι’ αυτό και συμπεριφερόταν πάντοτε προς όλους με αγάπη και σεβασμό.\nΑγαπούσε όλη τη δημιουργία του Θεού και δόξαζε τον Παντοκράτορα Κύριο για ό,τι έβλεπε στη γη και στον ουρανό.\nΤο βράδυ, όταν μαζί με τους γονείς της θαύμαζε το πλήθος τα αστεράκια που έλαμπαν ψηλά στον ουρανό, ξεχείλιζε η καρδιά της από ύμνους δοξολογίας.\nΌταν πάλι περπατούσε μέσα στο κοντινό δάσος, δίπλα από τα γάργαρα νερά που έτρεχαν τραγουδιστά μέσα στα μικρά ποταμάκια, η καρδιά της χτυπούσε τρυφερά και έλεγε γλυκά λόγια προσευχής σ’ Αυτόν που αγαπούσε πιο πολύ ακόμα και από τη ζωή της.\nΌταν ήθελε να παίξει, επειδή απέφευγε τα άσεμνα και ανόητα παιχνίδια των συνομηλίκων της, πήγαινε στα καταπράσινα λιβάδια, εκεί που τα μικρά αγαπημένα της προβατάκια έβοσκαν και τους μάζευε μπόλικα χορταράκια για να τα ταΐσει.\nΤα διάφορα λουλούδια και οι ανεμώνες, μαζί με τις ανοιξιάτικες μυρουδιές τους, ήταν η αφορμή για να αφήνει το άρωμα της αγνής παιδικής προσευχής της να ανεβαίνει σαν θυμίαμα στο θρόνο του αγαπημένου της Ιησού.\nΑγαπούσε τον Ουράνιο της Βασιλιά τόσο πολύ, όσο τίποτε άλλο σ’ αυτή τη γη.\nΠολλές φορές, όταν στην προσευχή της έλεγε το λατρευτό όνομα του Κυρίου της Ιησού, δάκρυα τρυφερής αγάπης κυλούσαν από τα μάτια στα κατακόκκινα μαγουλά της.\nΈνιωθε την αγάπη της στο Χριστό να γίνεται τόσο μεγάλη, που αν ήθελες να δεις τι έχει στην καρδιά της, δεν θα έβλεπες τίποτε άλλο εκτός από την γλυκιά μορφή Του.\nΤο όνομά Του ήταν χαραγμένο βαθιά τόσο στην καρδιά της, όσο και στα χείλη της.\nΌταν ο θεϊκός έρωτας πλημμύριζε την καρδιά της, κρυβόταν ανάμεσα στις καταπράσινες φυλλωσιές των δένδρων του δάσους, γονάτιζε πάνω στις ανθισμένες ανεμώνες, ένωνε μπροστά στην καρδιά της τα δυο της χεράκια και άφηνε την αγάπη της στον Ιησού να ανέβη σαν πύρινη προσευχή στο θρόνο του Ουρανού.\nΤο Άγιο Πνεύμα σκέπαζε το ευλογημένο αυτό κορίτσι και το φώτιζε με τις θεϊκές ανταύγειες Του.\n4. ΑΠΟΦΕΥΓΕΙ ΤΟ ΓΑΜΟ\nΌσο αυτή μεγάλωνε, τόσο γινόταν και πιο όμορφη. Η ομορφιά του προσώπου της ήταν η αντανάκλαση των πολλών και πλούσιων χαρισμάτων, με τα οποία στόλισε ο Θεός την αγνή και καθαρή ψυχή της.\nΌλοι την αγαπούσαν και την λάτρευαν. Πιο πολύ όμως την καμάρωναν οι ευσεβείς γονείς της.\nΤα πλούσια χαρίσματα, με τα οποία ήταν στολισμένη η πανέμορφη Κυριακή, προκάλεσαν το ενδιαφέρον πολλών και πλούσιων οικογενειών της περιοχής.\nΟι πιο επίσημοι και διακεκριμένοι άρχοντες του τόπου έβλεπαν στο πανέμορφο και σεμνό αυτό κορίτσι, που έλαμπε από το πλήθος των ψυχικών και σωματικών χαρισμάτων, την πιο ιδανική γυναίκα για τα παιδιά τους. Όλοι ήθελαν να την κάνουν νύμφη τους.\nΜα και οι γονείς της, που η ηλικία τους ήταν περασμένη και τα γηρατειά τους είχαν επισκεφτεί, ζούσαν μ’ αυτή την κρυφή χαρά, πότε δηλαδή θα την παντρέψουν για να δουν, πριν ο Κύριος τους πάρει στην αιώνια ζωή, έστω και ένα εγγονάκι.\nΓι’ αυτό άρχισαν σιγά – σιγά, πρώτα μόνοι τους και μετά ακόμα και μπροστά της, να κουβεντιάζουν το θέμα του γάμου της.\nΠολλοί ήταν εκείνοι, άνθρωποι κυρίως πλούσιοι και ένδοξοι, που άρχισαν επανειλημμένως να επισκέπτονται το σπίτι τους και να ζητούν από τους γέροντες γονείς της το χέρι της κόρης τους για να γίνει γυναίκα των παιδιών τους.\nΕκείνη, όμως, τ’ άκουγε με πλήρη αδιαφορία. Δεν ήθελε βέβαια να στεναχωρήσει τους αγαπημένους της γονείς αλλά πως μπορούσε να δεχτεί μια τέτοια πρόταση τη στιγμή που η καρδιά της αγαπούσε κάποιον Άλλο;\nΗ αγάπη της στο Χριστό ήταν τόσο μεγάλη, που τίποτε άλλο σ’ αυτή τη γη δεν μπορούσε να την συγκινήσει.\nΗ φωτιά, που έκαιγε στα στήθη της για τον πολυαγαπημένο της Ιησού, ήταν ασύγκριτα πιο δυνατή και από τη λάβα που κόχλαζε μέσα σ’ ένα ηφαίστειο!\nΤο μόνο που ήθελε πιο πολύ απ’ όλα ήταν να την αξίωνε ο Θεός να ακολουθούσε και αυτή το δρόμο των αγίων μαρτύρων, που πότιζαν εκείνη την περίοδο με το αγιασμένο αίμα τους τα χώματα της πατρίδας της.\nΠοθούσε να μαρτυρήσει για τον Χριστό! Ποθούσε να χύσει και αυτή για τον αγαπημένο της Ιησού και για την θεία Του διδασκαλία κάθε ρανίδα του αίματός της!\nΉθελε να φωνάξει δυνατά, μπροστά σε όλους τους ειδωλολάτρες, πόσο ευτυχισμένος θα ήταν όλος ο κόσμος, αν ακολουθούσαν όλοι το μεγαλείο της ουράνιας διδασκαλίας του Κυρίου της.\nΜια διδασκαλία, τελείως αντίθετη και διαφορετική από τη διδασκαλία που κήρυσσε η θρησκεία των ειδώλων, όπου το μίσος, ο φθόνος, η κακία, η ακολασία, το ψέμα, ο εγωισμός, η ασπλαχνία, η ανηθικότητα και κάθε άλλη αμαρτία ήταν τρόπος ζωής, όχι μόνο στους απλούς ανθρώπους, αλλά και σ’ αυτή ακόμα τη ζωή των ψεύτικων θεών του Ολύμπου.\nΉθελε να καταλάβουν όλοι πως ο δρόμος της αγάπης και της ηθικής ζωής, που κηρύττει το άγιο Ευαγγέλιο, είναι ο μόνος δρόμος για να γίνουμε παντοτινά ευτυχισμένοι ως άνθρωποι, ως οικογένεια, ως κράτη ολόκληρα.\nΜόνο αν αγαπούσαν αληθινά οι άνθρωποι τον Χριστό και τις θεϊκές του εντολές, θα μπορούσε να ξαναβρεί η γη την ευτυχία και την πολυπόθητη ειρήνη, γιατί θα επικρατούσε παντού ο νόμος της αγάπης, της ευγένειας, της σωφροσύνης, της ανιδιοτέλειας, της ειλικρίνειας, του σεβασμού στον συνάνθρωπό μας και η ευσπλαχνία στον κάθε ανήμπορο.\nΓια το ευαγγέλιο αυτό, που κήρυττε ο γλυκύς της Ιησούς, για την επικράτηση παντού της Βασιλείας του Θεού, της Βασιλείας της Αγάπης, ήθελε και αυτή να αγωνιστεί μαζί με τους αγίους μάρτυρες.\nΜε τέτοια επιθυμία στην καρδιά της η Κυριακή και με τέτοια τρυφερή αγάπη που είχε για τον πολυαγαπημένο της Ιησού, δεν μπορούσε όχι μόνο να αποδεχτεί αλλά ούτε καν να συζητά περί του γάμου της.\nΜάταια οι γονείς της πάσχιζαν να την αποκαταστήσουν για να ξεκουραστούν στα γηρατειά τους.\nΌσες φορές θέλησαν να της μιλήσουν για γάμο, εκείνη απέφευγε διακριτικά τη συζήτηση, αφήνοντας όμως να εννοήσουν οι καλοί γονείς της ότι η ψυχή της θέλγεται από την παρθενία και ότι επιθυμεί να αφιερώσει την καρδιά της, όχι σε γήινο νυμφίο, αλλά στον Ουράνιο Νυμφίο, τον πολυαγαπημένο της Ιησού.\nΌταν το διαπίστωσαν αυτό οι γονείς της, σεβάστηκαν την ιερή επιθυμία του παιδιού τους και δεν ξαναμίλησαν πλέον για γάμο.\n5. ΚΑΤΑΓΓΕΛΛΟΝΤΑΙ ΩΣ ΧΡΙΣΤΙΑΝΟΙ ΣΤΟΝ ΔΙΟΚΛΗΤΙΑΝΟ\nΣτην ίδια πόλη που έμενε η μικρή μας αγία, έμενε και ένας πολύ πλούσιος ειδωλολάτρης άρχοντας. Τα πλούσια χαρίσματα που στόλιζαν την Κυριακή, όπως και η εκπληκτική ομορφιά της, θάμπωσαν τον ειδωλολάτρη άρχοντα.\nΌταν διαπίστωσε ότι αυτό το κορίτσι, εκτός του ότι ήταν πλούσια, ξεχώριζε απ’ όλες τις άλλες κοπέλες σε ευγένεια, σε καλοσύνη, σε ομορφιά, σε ήθος και γενικά, σε όλα εκείνα τα χαρίσματα που κάνουν μια κοπέλα περιζήτητη για το γάμο, αποφάσισε να την κάνει νύμφη του και να τη δώσει στον μοναχογιό του. Με αφορμή το γάμο αυτό και ο πολύς πλούτος που είχαν οι γονείς της Κυριακής θα πήγαιναν σιγά – σιγά σ’ αυτόν.\nΕπισκέφθηκε, λοιπόν, τους γονείς της και γνωστοποίησε σ’ αυτούς την επιθυμία του ίδιου και του γιου του για την κόρη τους. Τους έταξε πολλά δώρα, όπως πλούτη, τιμές και δόξες, αν δεχόντουσαν να γίνει αυτός ο γάμος, παράλληλα όμως τους προειδοποίησε να μην αρνηθούν, γιατί αυτό θα είχε άσχημες συνέπειες.\nΗ αγία μας, όμως, όπως είχαμε πει, είχε πάρει την απόφασή της. Ήθελε να αφοσιωθεί με όλη της την καρδιά στον αγαπημένο της Ιησού και στη διάδοση του αγίου ευαγγελίου Του. Γι’ αυτό και λέει στους γονείς της:\n- Εγώ, αγαπητοί μου γονείς, ήδη έχω διαλέξει για νυμφίο μου τον πολυαγαπημένο μου Ιησού Χριστό και επιθυμώ να πεθάνω παρθένος.\nΟ άρχοντας, σαν έμαθε την τελεσίδικη άρνηση τόσο της Κυριακής όσο και των γονιών της, θύμωσε πάρα πολύ. Δεν ανέχτηκε την προσβολή αυτή και, σαν θηρίο ανήμερο που ζητούσε να τους κατασπαράξει, σκέφτηκε να τους εκδικηθεί.\nΚαταφεύγει, λοιπόν, στο θηριώδη αυτοκράτορα Διοκλητιανό και του λέει:\n- Να ζεις, ένδοξε βασιλιά, στον αιώνα. Ενώ όλος ο κόσμος είναι υποταγμένος στο βασιλικό σου θέλημα και προσκυνά τους μεγάλους θεούς μας, μια κοπέλα μαζί με τους γονείς της καταφρονούν και σένα και τα θεϊκά σου προστάγματα. Αυτοί, όχι μόνο αρνούνται να θυσιάσουν στα είδωλα, αλλά και βρίζουν τους μεγάλους θεούς μας ως ψεύτικους και ανύπαρκτους. Διακηρύττουν παντού ότι είναι Χριστιανοί και ότι μόνος ένας αληθινός Θεός υπάρχει στη γη και στον ουρανό.\nΜόλις ο Διοκλητιανός άκουσε το όνομα <<Χριστιανός>>, τινάχτηκε με θυμό από το θρόνο του και ούρλιαξε σαν το άγριο θηρίο. Χωρίς να ρωτήσει τίποτε περισσότερο, γεμάτος οργή, διέταξε τους στρατιώτες του να συλλάβουνε και να φέρουνε γρήγορα μπροστά του τόσο την Κυριακή, όσο και τους γονείς της.\nΌταν αντίκρισε ο Διοκλητιανός τη χριστιανή κόρη, έμεινε άναυδος από το κάλλος του παρουσιαστικού της. Σπάνια έβλεπε μια τόσο μεγάλη ομορφιά. Νόμιζε προς στιγμή πως ήταν καμιά θεά του Ολύμπου που κατέβηκε από το θρόνο της και ήρθε μπροστά του. Έμεινε άφωνος να κοιτάζει με αμηχανία το φωτεινό, γεμάτο γλυκύτητα και ηρεμία πρόσωπό της.\nΑμηχανία, όμως, τον κατέλαβε και στη σκέψη, πως θα μπορούσε να σκοτώσει ένα τόσο όμορφο κορίτσι, αν αυτό δεν δεχόταν να θυσιάσει στα είδωλα των ψεύτικων θεών του! Γι’ αυτό, στη θέα της πεντάμορφης Κυριακής, επιστρατεύει ο Διοκλητιανός όλη την πονηριά του για να την μεταπείσει. Για να μην φανεί από την αρχή κακός μαζί της, στρέφεται πρώτα στους γονείς της και με υποσχέσεις πολλές για δώρα και αξιώματα, τους προτείνει να την μεταπείσουν να αρνηθεί τον Χριστό αν θέλουν να μην την δουν να βασανίζεται φριχτά.\nΠροσπαθεί να τους τρομοκρατήσει απαριθμώντας τα βασανιστήρια που θα κάνει σ’ αυτούς και στην κόρη τους, αν δεν θυσιάσουν στα είδωλα.\n- Αν δεν μ’ ακούσετε, να είστε σίγουροι πως σας περιμένουν πολλές συμφορές και βάσανα. Θα γίνετε αιτία να κοπεί γρήγορα από τα λουλούδια της γης αυτό το πανέμορφο κορίτσι που το στόλισαν οι μεγάλοι θεοί μας με πλούσια χαρίσματα και ομορφιά. Κάνετε εσείς την αρχή, για να παραδειγματιστεί και η όμορφη σας κόρη. Θυσιάσετε στους ένδοξους θεούς μας και θα σας γεμίσω με δώρα και αξιώματα. Την κόρη σας θα την παντρέψω με ένδοξο στρατηγό και θα περάσετε το υπόλοιπο της ζωής σας με μεγάλες τιμές και δόξες! Ειδάλλως θα σας βασανίσω όλους ανελέητα και δεν θα φταίω εγώ, αλλά η σκληρή και άπονη καρδιά σας!\n6. ΒΑΣΑΝΙΖΕΤΑΙ Ο ΠΑΤΕΡΑΣ ΤΗΣ\nΑυτά και άλλα πολλά έλεγε ο ασεβής τύραννος στους γονείς της Κυριακής με την ελπίδα να τους πείσει να θυσιάσουν στα ψεύτικα είδωλα.\nΠόσο όμως γελάστηκε ο φοβερός Διοκλητιανός, όταν είδε τον άφοβο Χριστιανό πατέρα της Κυριακής, τον Δωρόθεο, να μιλά με θάρρος για τον Κύριο μας Ιησού, τα θαύματα, την αγία Του ζωή και την υπέροχη ευαγγελική διδασκαλία της Αγάπης!\nΕξαγριώθηκε πολύ όταν άκουσε από το γηραλέο πατέρα της πως όλοι είμαστε ίσοι ενώπιον του Θεού, γιατί είμαστε όλοι παιδιά Του και γι’ αυτό κανείς δεν έχει το δικαίωμα να κάνει κακό στον άλλο αλλά μόνο το καλό σαν σε αδελφό.\nΠιο πολύ, όμως, λύσσαξε από το κακό του, όταν τον άκουσε να δίνει θάρρος στην κόρη του και να την παροτρύνει να μείνει πιστή μέχρι θανάτου στην αληθινή πίστη του Χριστού.\n- Αγαπημένο μας παιδί, είσαι το πολύτιμο δώρο που μας χάρισε ο Θεός όταν είδε τα πικρά δάκρυα της ατεκνίας μας. Σε μεγαλώσαμε με προσευχές και παρακλήσεις για να γίνεις μια πιστή Χριστιανή, που ν’ αγαπάς με όλη σου την καρδιά το βασιλιά μας Χριστό. Τώρα που Εκείνος ζητά από σένα να ομολογήσεις με θάρρος και παρρησία την αγάπη σου γι’ Αυτόν, μείνε σταθερή και ακλόνητη στην πίστη σου. Μη φοβηθείς και μη δειλιάσεις καθόλου στα βάσανα που για χάρη Του θα υποφέρεις. Ακολούθησε τον ένδοξο δρόμο των αγίων μαρτύρων. Το ένδοξο στεφάνι της νίκης είναι στα χέρια του αγαπημένου μας Ιησού για να σε δαφνοστεφανώσει!\nΔεν μπόρεσε να πει περισσότερα ο άγιος αυτός πατέρας, γιατί ο Διοκλητιανός γεμάτος οργή διατάσσει τους στρατιώτες του να τον ξαπλώσουν στη γη και να τον μαστιγώσουν μέχρι θανάτου, εκτός και θελήσει να θυσιάσει στα είδωλα.\nΟι στρατιώτες, υπακούοντας στη διαταγή του βασιλιά, αφού έριξαν κάτω στο χώμα το σεβάσμιο γέροντα πατέρα της Κυριακής, άρχισαν να τον χτυπούν και να τον μαστιγώνουν ανελέητα. Εκείνος ο μακάριος, χωρίς να διαμαρτύρεται καθόλου, με μεγάλη υπομονή, ψέλλιζε συνέχεια προσευχές στον αγαπημένο του Σωτήρα Χριστό, που για χάρη Του τώρα υπέφερε αυτά τα βασανιστήρια.\nΗ θεία Χάρη ενδυνάμωνε τον Δωρόθεο, ο οποίος με θαυμαστή καρτερία υπέμεινε τα βασανιστήρια, δοξάζοντας το Θεό. Οι μεν στρατιώτες, ο ένας μετά τον άλλο σταματούσαν κουρασμένοι το απάνθρωπο έργο τους, ο δε Δωρόθεος ατάραχος, λες και δεν υπέφερε καθόλου, περιγελούσε και τον αυτοκράτορα και τους ψεύτικους θεούς του.\nΗ Κυριακή, που έβλεπε τον αγαπημένο της πατέρα να υποφέρει για χάρη του Χριστού αγόγγυστα το φοβερό αυτό βασανιστήριο, συγκινημένη δόξαζε το Θεό. Με λόγια δε γλυκά και τρυφερά ενίσχυε με θάρρος τον πατέρα της για να αντέξει το μαρτύριο αυτό.\nΌταν είδε ο Διοκλητιανός πως ούτε οι κολακείες αλλά ούτε και τα βασανιστήρια έκαμψαν το σταθερό χριστιανικό φρόνημα των γονιών της Κυριακής, αποφάσισε να στείλει για ανάκριση και τιμωρία, τους μεν γονείς της στον φημισμένο για τη θηριωδία του άσπλαχνο άρχοντα της πόλης Μελιτηνής, τον Ιούστο, την δε Κυριακή στο γαμπρό του, Μαξιμιανό, ο οποίος βρισκόταν τότε στη Νικομήδεια. Ήξερε πόσο ανήθικος ήταν αυτός και πως θα έκανε τα αδύνατα δυνατά για να την μεταπείσει.\nΟ Ιούστος, αφού χρησιμοποίησε πάνω στους γονείς της αγίας μας, τον Δωρόθεο και την Ευσεβία, κάθε μορφή κολακείας και τιμωρίας και είδε πως δεν μπορούσε να τους μεταπείσει να θυσιάσουν στα είδωλα, διέταξε να τους αποκεφαλίσουν. Έτσι έλαβαν με το άγιο μαρτύριο τους το ένδοξο στεφάνι της αγιότητας που χαρίζει ο Θεός στον κάθε χριστιανό μάρτυρα.\n7. ΜΠΡΟΣΤΑ ΣΤΟΝ ΑΥΤΟΚΡΑΤΟΡΑ ΜΑΞΙΜΙΑΝΟ\nΈφεραν λοιπόν την αγία μας στον Μαξιμιανό, μια και αυτός ο τύραννος μιλούσε σαγηνευτικά και είχε τους δικούς του τρόπους για να πείθει τους άλλους εύκολα.\nΑυτός, όταν είδε την ομορφιά της Κυριακής και το αρχοντικό παράστημά της, τα έχασε. Σαν θεά του Ολύμπου φάνταζε μπροστά του.\nΧρησιμοποίησε τότε όλη τη σατανική πανουργία του για να μεταπείσει την αγία μας από την πίστη της στο Χριστό.\nΚαι τι δεν μηχανεύτηκε ο ασεβής για ν’ αλλάξει τη γνώμη της. Τι δώρα πλούσια της έταξε, τι ονειρεμένο μέλλον της υποσχέθηκε, που κάθε γυναίκα θα ζήλευε!\n- Κυριακή είσαι μια πανέμορφη κόρη, με μοναδικές χαρές. Οι θεοί μας στόλισαν τα νιάτα σου με πολύ χάρη και ομορφιά. Οι χαρές της ζωής σε περιμένουν. Δεν έχεις το δικαίωμα να τις αρνηθείς, εξαιτίας μιας ανόητης πίστης που είναι αντίθετη με την ένδοξη μας αυτοκρατορία. Η ζωή είναι πολύ όμορφη και γλυκιά. Οι ηδονές και οι διασκεδάσεις σε περιμένουν. Μη κλείνεις το δρόμο σου στην ευτυχία. Άλλαξε μυαλά και μια ζωή βασιλική σε περιμένει.\n- Άρχοντά μου, μου ζητάς να αλλάξω πίστη και να α-σπαστώ τη θρησκεία της αυτοκρατορίας μας. Με μεγάλη χαρά θα το έκανα, αν οι θεοί αυτοί που εσύ πιστεύεις θα με δίδασκαν το καλό και την αρετή. Θα τους λάτρευα και εγώ μαζί με σένα, αν με τη ζωή και την διδασκαλία τους θα μου έδειχναν έναν ανώτερο ηθικό δρόμο να ακολουθήσω. Όμως, γνωρίζεις και συ πολύ καλά, πως η ζωή και η διδασκαλία τους είναι γεμάτη μίσος, πονηριά, απάτη, ανηθικότητα και κάθε μορφή κακίας και αισχρότητας. Αλήθεια, αυτήν την ζωή μου υποδεικνύεις, που κάνει τους ανθρώπους κακούς και δυστυχισμένους; Εγώ πιστεύω στον Ιησού Χριστό, γιατί η ζωή Του μας διδάσκει να έχουμε αγάπη και ευσπλαχνία όχι μόνο στους αγαπημένους μας φίλους και συγγενείς αλλά και σ’ αυτούς ακόμα τους εχθρούς μας!\nΟ βασιλιάς αντέδρασε γρήγορα στα συνετά λόγια της και είπε:\n- Ποια λογική θρησκεία, πανέμορφη κόρη, θα μπορούσε να πιστεύει και να διακηρύττει αυτές τις ανόητες δοξασίες, που μου λες τώρα; Δεν είναι εντελώς ανόητο να πιστεύεις μια θρησκεία που σου στερεί τη δύναμη να χαρείς τις ηδονές της γης και τις απολαύσεις της σάρκας; Δεν είναι τελείως ηλίθιο να αφήνεις τους εχθρούς σου να ζήσουν αντί να τους καταστρέψεις; Αν η αυτοκρατορία μας πίστευε αυτές τις ανοησίες που μου λες εσύ τώρα, δεν θα υπήρχε η ένδοξη Ρωμαϊκή αυτοκρατορία που είναι ο φόβος και ο τρόμος του κόσμου!\nΗ Κυριακή, αποδεικνύοντας με αφοπλιστική ρητορεία την αναγκαιότητα της ευαγγελικής διδασκαλίας για την επικράτηση της παγκόσμιας ειρήνης και ευτυχίας, του λέει:\n- Βασιλιά μου, ό,τι επικρατεί με το φόβο του σπαθιού και τη δύναμη του τρόμου, πολύ σύντομα θα διαλυθεί και θα χαθεί. Ότι όμως χτίζεται πάνω στην αγάπη και το σεβασμό στο συνάνθρωπό μας μένει δυνατό και αιώνιο. Αυτό κήρυξε και ο αγαπημένος μου Θεός και Λυτρωτής, ο Κύριος μου Ιησούς Χριστός. Αυτός είπε να αγαπούμε ο ένας τον άλλο και να μην κάνουμε ποτέ κακό, ούτε και σ’ αυτόν ακόμα τον εχθρό μας. Αυτός είναι και ο όρος που μας έβαλε, αν θέλουμε να είμαστε δικοί του μαθητές. Αυτός μας κάλεσε να γίνουμε οι κήρυκες της υπέροχης αυτής διδασκαλίας Του, ώστε μια μέρα να βασιλεύει παντού, σ’ όλο τον κόσμο, το ευαγγέλιο της αγάπης Του.\nΟ βασιλιάς στα σοφά αυτά λόγια αντιδρά έντονα και θυμωμένος της λέει:\n- Τι είναι αυτά που λες ανόητη κόρη! Έχετε βάλει στόχο εσείς οι Χριστιανοί να γκρεμίσετε την ένδοξη μας αυτοκρατορία για να κυριαρχήσει παντού η παράλογη διδασκαλία του Χριστού σου, που εμείς καταδικάσαμε και σκοτώσαμε ατιμωτικά πάνω στο σταυρό; Δεν ξέρεις πως αυτό λέγεται εσχάτη προδοσία κατά του κράτους και επισύρει φοβερά βασανιστήρια και θάνατο; Τέλος πάντων, αν και εγώ λυπάμαι τα νιάτα και την ομορφιά σου, σε ρωτώ για τελευταία φορά. Δέχεσαι να αρνηθείς αυτόν που εσύ λες Θεό, τον σταυρωμένο Χριστό και να θυσιάσεις στα είδωλα; Αν όχι, μάθε πως σε περιμένουν φριχτά μαρτύρια, τόσο φοβερά που θα με ικετεύεις από τους πόνους να σε λυπηθώ για να γλυτώσεις απ’ αυτά. Πριν είναι λοιπόν πολύ αργά και καταστρέψεις τη ζωή σου, μετάνιωσε τώρα και θυσίασε στους ένδοξους θεούς μας.\nΑυτά και τόσα άλλα έλεγε ο ασεβής τύραννος, προσπαθώντας να μεταπείσει από τη σταθερή πίστη της στο Χριστό την αγία μας. Αυτή όμως, που εν τω μεταξύ είχε μάθει το ηρωικό τέλος των αγαπημένων της γονιών, έμενε σταθερή και ασάλευτη στην μοναδική αγάπη της καρδιάς της, τον Ιησού Χριστό.\nΤο ένδοξο μαρτύριο των γονιών της και το λαμπρό παράδειγμα της χριστιανικής τους θυσίας, χαλύβδωσε την ψυχή της ακόμα πιο πολύ. Με βαθιά πίστη και με αμετακίνητη απόφαση, στράφηκε στον ασεβή αυτοκράτορα και του είπε:\n- Είμαι Χριστιανή! Αγαπώ τον βασιλιά μου Ιησού Χριστό με όλη μου την καρδιά και αυτόν θα ακολουθώ με όλη μου την ψυχή! Δεν με φοβίζουν ούτε οι απειλές, ούτε και τα βασανιστήρια. Είμαι κόρη μαρτύρων και στις φλέβες μου τρέχει το αγιασμένο μαρτυρικό αίμα των γονιών μου. Απόδειξε για άλλη μια φορά εσύ, ανόητε βασιλιά, την κακία και τη μοχθηρία της ψεύτικης θρησκείας των ειδώλων σας. Μιας θρησκείας που μετατρέπει τους ανθρώπους από εικόνες του Θεού σε άβουλα πλάσματα του κακού και του σατανά. Μην αργείς λοιπόν, μην καθυστερείς τα βασανιστήρια της δαιμονικής σου θρησκείας που στο στόχαστρό της έβαλε ακόμα και μικρά κορίτσια.\n8. ΑΡΧΙΖΟΥΝ ΤΑ ΜΑΡΤΥΡΙΑ ΤΗΣ\nΤα γεμάτα θάρρος λόγια της Κυριακής εξόργισαν τον αυτοκράτορα Μαξιμιανό. Άφησε τώρα κατά μέρος τις κολακείες και τους καλούς τρόπους και έδειξε το πραγματικό θηριώδη πρόσωπό του. Γεμάτος θυμό και οργή διέταξε τους στρατιώτες να βασανίσουν ανελέητα τη μικρή Χριστιανή, μήπως και καταφέρει να κάμψει το ηθικό της.\nΜε αγριότητα και θηριωδία άρπαξαν οι βασανιστές στρατιώτες τη νεαρή Χριστιανή, την ξάπλωσαν κατά γης και τέντωσαν με σχοινιά τα χέρια και τα πόδια της. Μετά, με ειδικά μαστίγια από νεύρα βοδιών, άρχισαν να την μαστιγώνουν άγρια.\nΤα μαστίγια ανεβοκατέβαιναν με δύναμη πάνω στο τρυφερό κορμί της αγίας αυτής κόρης και το γέμιζαν με εκατοντάδες μικρά ρυάκια αίματος.\nΟ αιμοβόρος τύραννος γελούσε από σατανική κακία και η αγία μας προσευχόταν στον πολυαγαπημένο της Χριστό, αφ’ ενός μεν να της δίνει δύναμη και κουράγιο για να αντέξει τα μαρτύρια που υπέφερε για χάρη Του και αφ’ ετέρου να συγχωρήσει και να φωτίσει τους βασανιστές της.\nΕνώ το μαρτύριο συνεχιζόταν με βαρβαρότητα και οι στρατιώτες που την βασάνιζαν είχαν εξαντληθεί από την κούραση, αυτή έδειχνε ειρηνική και χαρούμενη, λες και βρισκόταν σε άλλους κόσμους που μόνο ευχάριστα πράγματα έβλεπε και άκουγε! Πράγματι, η αγία μας έβλεπε και άκουγε τον γλυκύ της Ιησού, που την παρηγορούσε και την ενδυνάμωνε, ώστε η δύναμη της μεγαλειώδους αυτής αγάπης που έκαιγε στα στήθη της να εξαφανίζει και να εξουδετερώνει κάθε γήινο πόνο και μαρτύριο.\nΑν και τα μαρτύρια υποδέχονται το ένα τ’ άλλο, το ευλογημένο αυτό κορίτσι, η μικρή μας αγία Κυριακή, μένει σταθερή στην πίστη και στην πυρακτωμένη από την θεία Χάρη αγάπη της στο Βασιλιά Χριστό.\nΟ Μαξιμιανός ταράσσεται βλέποντας τη δύναμη και την αντοχή της δούλης του Θεού. Όχι μόνο δεν κατάφερε να την μεταπείσει αλλά και αυτοί ακόμα οι ειδωλολάτρες που παρακολουθούσαν τα βασανιστήρια της νεαρής Χριστιανής άρχισαν να την συμπαθούν και να προβληματίζονται με τη θρησκεία τους.\nΓι’ αυτό, διέταξε να την κλείσουν σε μια φριχτή φυλακή, μέχρι να αποφασίσει τι θα την κάνει.\n9. ΣΤΟΝ ΕΠΑΡΧΟ ΤΗΣ ΒΙΘΥΝΙΑΣ ΙΛΑΡΙΩΝΑ\nΟ Μαξιμιανός άφησε να κυλήσουν λίγες μέρες, με την ελπίδα πως μέσα στη φοβερή αυτή φυλακή, που έμοιαζε πιο πολύ με υγρό τάφο παρά με φυλακή, να μετάνιωνε η πεισματάρα Χριστιανή νέα και να θυσίαζε στα είδωλα.\nΌταν λοιπόν πέρασαν αυτές οι μέρες, πεπεισμένος ότι θα την έβρισκε μετανιωμένη, έστειλε τους στρατιώτες του να τη φέρουν μπροστά του. Με έκπληξη, όμως, και μεγάλο θαυμασμό είδε ότι η αγία μας, όχι μόνο ήταν δυνατή και σταθερή στη χριστιανική πίστη της, αλλά και θεραπευμένη από τις πολλές πληγές που τις είχαν κάνει τα φοβερά μαστιγώματα. Στην προσπάθεια του να την παραπλανήσει της λέει:\n- Είδες, Κυριακή, πόσο σε αγαπούν οι μεγάλοι θεοί μας! Σε θεράπευσαν από τις πληγές σου! Πρέπει και συ, από ευγνωμοσύνη, να θυσιάσεις τώρα στους μεγάλους θεούς μας.\n- Γνωρίζεις τύραννε και εχθρέ κάθε καλού, ότι δεν με θεράπευσαν οι άψυχοι θεοί σας αλλά ο παντοδύναμος Θεός μου. Μην προσπαθείς, λοιπόν, να με πείσεις για ότι είναι ψεύτικο και σατανικό. Εγώ σου κάνω πρόσκληση να απαρνηθείς τους ψεύτικους θεούς σου και να πιστέψεις στο Χριστό, τον μόνο αληθινό Θεό και Δημιουργό όλου του κόσμου.\nΗ δύναμη των λόγων της, η απαστράπτουσα ομορφιά του προσώπου της, η αρχοντιά με την οποία στεκόταν μπροστά του, έφεραν σε αδιέξοδο τον Μαξιμιανό.\nΔεν αντέχει άλλο τη ντροπή ο Μαξιμιανός. Αυτός, ο αήττητος στις μάχες και στους πολέμους, νικιέται …από μια μικρή κοπελίτσα. Ντρέπεται αφάνταστα, γιατί τώρα τον κοροϊδεύουν και όλοι οι άλλοι που τον βλέπουν. Δεν θέλει να ομολογήσει ακόμα την ήττα του.\nΣτην απόγνωσή του πάνω θυμάται τον διοικητή της Βιθυνίας Ιλαρίωνα. Γνωστό για τα θηριώδη ένστικτά του και μια καρδιά που δεν ήξερες αν ανήκει σε άνθρωπο ή σε άγριο θηρίο. Από τους πλέον φοβερούς διώκτες των Χριστιανών. Έλεγαν γι’ αυτόν πως, με τα πονηρά τεχνάσματα και τα σαγηνευτικά λόγια του, είχε καταφέρει να αλλαξοπιστήσουν πολλοί Χριστιανοί και να θυσιάσουν στα είδωλα. Σ’ αυτόν τώρα ακούμπησε ο Μαξιμιανός την τελευταία ελπίδα του να αλλάξει την πίστη της Κυριακής.\nΣ’ αυτήν λοιπόν την αλεπού, τον παμπόνηρο διοικητή της Βιθυνίας Ιλαρίωνα, σαν αγνό προβατάκι στο στόμα του σατανικού λύκου, στέλνει αλυσοδεμένη ο Μαξιμιανός τη νεαρή Χριστιανή και του μηνύει πως, αν την καταφέρει να θυσιάσει στα είδωλα θα τον γεμίσει με πλούτη και αξιώματα.\nΌταν την είδε ο Ιλαρίων, απόμεινε κι αυτός να θαυμάζει το κάλλος και την ομορφιά του πανέμορφου αυτού ρόδου, της μικρής μας αγίας, της Κυριακής.\nΧωρίς χρονοτριβή, με ύπουλο τρόπο, προσπαθεί να την δελεάσει με διάφορες κοσμικές υποσχέσεις.\n- Δεν είναι τυχαίο Κυριακή, που ο ένδοξος βασιλιάς μας Μαξιμιανός σε έστειλε σε μένα. Είμαι άνθρωπος με σύνεση και μεγαλοψυχία και εκτιμώ βαθιά τους ανθρώπους εκείνους που είναι έξυπνοι και χαίρονται τις ομορφιές της γης που μας χάρισαν οι μεγάλοι θεοί μας. Και εσύ είσαι μια έξυπνη κοπέλα που φυσικά δεν θέλεις να χάσεις αυτές τις υπέροχες ηδονές της ζωής. Γι’ αυτό, έλα να θυσιάσουμε μαζί στους μεγάλους θεούς μας και να σε γεμίσω με τόσα δώρα και αξιώματα που καμιά άλλη κοπέλα δεν θα έχει. Θα σε ζηλεύουν όλοι για τη μεγάλη τύχη που ανοίγεται μπροστά σου. Έλα, λοιπόν, να μη καθυστερούμε…\nΗ αγία μας κατάλαβε τη σατανική πονηριά του διοικητή και με δυνατή φωνή του λέει:\n- Μάταια, άρχοντα μου, προσπαθείς να με κολακέψεις με τα πονηρά σου λόγια και τις πολλές υποσχέσεις. Αυτά που μου υπόσχεσαι δεν φέρνουν στον άνθρωπο πραγματική ευτυχία αλλά μια πρόσκαιρη σαρκική χαρά και στο τέλος πόνους και θλίψεις στη ψυχή. Η πραγματική ειρήνη και χαρά βρίσκεται μέσα στην καρδιά, όταν ο άνθρωπος αγαπά αληθινά χωρίς πονηριές και προσωπικά συμφέροντα τον κάθε συνάνθρωπό του και προσπαθεί με όλες του τις δυνάμεις να πορεύεται το δρόμο της αρετής και να κάνει το καλό σε φίλους και εχθρούς, όπως μας παραγγέλλει στο άγιο Ευαγγέλιο ο Βασιλιάς μου Ιησούς! Σου ξαναλέω λοιπόν δυνατά, για να τ’ ακούσουν όλοι, πως είμαι Χριστιανή, κόρη μαρτύρων που εσείς σκοτώσατε, και Χριστιανή θα πεθάνω.\nΒλέποντας ο Ιλαρίων την σταθερότητα της, φανερά εκνευρισμένος, σε μια τελευταία προσπάθεια να την τρομοκρατήσει, της δείχνει όλα τα φριχτά βασανιστήρια που την περιμένουν, αν δεν αρνηθεί τον Χριστό.\nΤης δείχνει τα σιδερένια νύχια με τα οποία θα της γδάρουν το δέρμα, τα καζάνια με το βραστό λάδι και την πίσσα μέσα στα οποία θα τη ρίξουν, τις φωτιές που άναψαν για να την κάψουν και τόσα άλλα φριχτά εργαλεία των σατανικών βασανιστηρίων, ελπίζοντας έτσι πως θα κάμψει το γενναίο φρόνημα της.\nΗ αγία μας, όμως, δεν πτοείται απ’ αυτά που βλέπει αλλά ατάραχη, γαλήνια, με γλυκιά δυνατή φωνή διακηρύττει:\n- Ιλαρίων, πόσες φορές θέλεις να σου πω και να φωνάξω δυνατά πως είμαι και θα παραμείνω Χριστιανή; Με χαρά περιμένω τα βασανιστήρια σου, που θα αποδείξουν πόσο δυνατός είναι ο γλυκύς μου Ιησούς και πόσο αδύναμη και ψεύτικη η δαιμονική θρησκεία που πιστεύεις.\n10. ΤΗΝ ΓΔΕΡΝΟΥΝ ΚΑΙ ΤΗΝ ΜΑΣΤΙΓΩΝΟΥΝ ΑΛΥΠΗΤΑ\nΤα γεμάτα δύναμη και σοφία λόγια της Κυριακής εξόργισαν τον ασεβή Ιλαρίωνα. Δεν αντέχει να βλέπει ένα μικρό κορίτσι να τον ντροπιάζει και να εξευτελίζει τη θρησκεία των θεών του. Γεμάτος θυμό, από τον πληγωμένο του εγωισμό, δίνει διαταγή να αρχίσουν αμέσως τα μαρτύρια.\nΆρπαξαν τότε με μανία οι βασανιστές την αγία μας και την κρέμασαν από τα μαλλιά πάνω σ’ ένα ψηλό δένδρο για πολλές ώρες. Κατόπιν με σιδερένια νύχια άρχισαν να ξύνουν και να γδέρνουν το τρυφερό της σώμα έτσι που να βγαίνουν ολόκληρες λουρίδες από τη σάρκα της και να πλημμυρίζει με αίμα το χώμα.\nΟ πόνος ήταν αβάσταχτος αλλά η υπομονή της πιο μεγάλη. Τα χείλη της ψέλλιζαν συνέχεια το όνομα του αγαπημένου της Ιησού και η πυρακτωμένη από την αγάπη του Θεού καρδιά της, παρακαλούσε τον Κύριο της ακόμα και γι’ αυτούς που την βασάνιζαν.\nΑυτό προξενούσε μεγάλη εντύπωση στους σκληρόκαρδους βασανιστές, που ένιωθαν τώρα πολύ προβληματισμένοι και στεναχωρημένοι που βασάνιζαν έτσι ένα αθώο κορίτσι. Η γλυκύτητα εξάλλου που είχε απλωθεί, παρά τα πολλά και φριχτά μαρτύρια, στο ήρεμο και όμορφο προσωπάκι της, ημέρεψε τα δικά τους άγρια ένστικτα.\nΑκόμα και αυτοί, μαζί με πολλούς άλλους ειδωλολάτρες που παρακολουθούσαν το μαρτύριο της Κυριακής, άρχισαν να νιώθουν συμπάθεια και αγάπη στην αγία μας.\nΜόνο ο σκληρόκαρδος Ιλαρίων την ρωτά και την ξαναρωτά, αν μετάνιωσε και θέλει να θυσιάσει στα είδωλα, για να σταματήσει τα σκληρά μαρτύρια. Προσπαθεί να την πείσει πόσο ωραία είναι η ζωή και πόσο ηλίθιο είναι να θυσιάζεις κανείς τα νιάτα του για μια ανόητη πίστη.\n- Κυριακή, της φωνάζει από το θρόνο του ψηλά, δεν είναι ακόμα αργά για να μετανιώσεις και να γλυτώσεις το θάνατο. Λυπήσου τα νιάτα σου και θυσίασε στους μεγάλους θεούς μας. Η ζωή με τις χίλιες τόσες ομορφιές της σε περιμένει. Μη χαραμίζεις τη ζωή σου για έναν σταυρωμένο…\nΗ Κυριακή, γεμάτη ουράνιο φως και χάρη, αντεπιτίθεται στον Έπαρχο. Του αποδεικνύει με σοφία, πόσο αξίζει κανείς να υποφέρει για ανώτερες ηθικές αξίες, όπως είναι η διδασκαλία του Χριστού και πόσο ωραίο πράγμα είναι να πεθαίνει κανείς για την πίστη του στον αληθινό Θεό, όπως είναι ο εσταυρωμένος Ιησούς Χριστός.\nΜιλάει τόσο γλυκά και τόσο πειστικά, που προκαλεί την έκπληξη και το σεβασμό όλων. Οι στρατιώτες, που παρακολουθούν το μαρτύριο της θαρραλέας αυτής κόρης του ουρανού, όπως και πολλοί άλλοι ειδωλολάτρες, αρχίζουν να δείχνουν τα πρώτα σημάδια συμπάθειας στη χριστιανική πίστη.\nΜια αναταραχή ανάμεσα στο πλήθος ανησυχεί τον Ιλαρίωνα, ο οποίος λυσσάει από το κακό του. Φέρνει νέους βασανιστές και τους διατάζει να μαστιγώσουν ανελέητα τη μικρή αγία.\nΑυτοί έπιασαν αμέσως δουλειά στο φριχτό και απάνθρωπο αυτό έργο. Αν και ήταν γεροδεμένοι και σκληροί γι’ αυτού του είδους τα βασανιστήρια, γρήγορα κουράστηκαν και χρειάστηκαν και άλλους για να τους αντικαταστήσουν.\nΗ μόνη που έδειχνε αδιάφορη για ότι γινόταν ήταν η αγία Κυριακή. Η αγία μας ήταν παραδομένη στη θερμή και πύρινη προσευχή της και έδειχνε παρά το φοβερό μαστίγωμα να ζει σε άλλους κόσμους.\nΈνα γλυκό μειδίαμα ήταν ζωγραφισμένο στα χείλη της και μια θαμπωτική ομορφιά ακτινοβολούσε το φωτεινό προσωπάκι της. Τα χείλη της ψέλλιζαν συνέχεια προσευχές και λόγια αγάπης στο βασιλιά της Χριστό! Ήταν φανερό πως έβλεπε και συνομιλούσε με τον πολυαγαπημένο της Κύριο! Η χαρά και η ευτυχία, που ήταν ζωγραφισμένη πάνω της, το έδειχναν αυτό πεντακάθαρα.\n11. ΤΗΝ ΚΡΕΜΟΥΝ ΑΠΟ ΤΑ ΜΑΛΛΙΑ ΚΑΙ ΚΑΙΝΕ ΤΟ ΣΩΜΑ ΤΗΣ\nΟ Ιλαρίων έχει λυσσάξει από το κακό του. Όσο ήθελε να την δει να βογκάει από τους πόνους και να τον ικετεύει να την λυπηθεί, τόσο αυτή ήταν ατάραχη και ειρηνική.\nΤο ίδιο γαλήνια αντιμετωπίζει και το επόμενο βασανιστήριο, που διέταξε ο Ιλαρίων να της κάνουν.\nΈβαλε τους δήμιους να την κρεμάσουν από τα μαλλιά πάνω σ’ ένα δένδρο και να ανάψουν φωτιά, ώστε να καίγεται σιγά – σιγά το πληγωμένο κορμί της.\nΠερίμενε με το καινούριο αυτό μαρτύριο και τη μυρουδιά της καμένης σάρκας να την δει να λυγίζει. Πόσο όμως απογοητεύτηκε.\nΗ αγία μένει σταθερή και ακλόνητη στη χριστιανική πίστη και περιγελά την ειδωλολατρική θρησκεία.\nΕνώ τα απάνθρωπα βασανιστήρια συνεχίζονταν, δεν έπαψε να λάμπει το πρόσωπο της αγίας μας από ουράνιο φως και τα χείλη της να έχουν πάντα ζωγραφισμένο το γλυκό της χαμόγελο. Ο ουράνιος επισκέπτης, ο γλυκύς της Ιησούς, δεν είχε φύγει από κοντά της και δεν σταμάτησε ούτε για μια στιγμή να την ενισχύει και να την παρηγορεί.\nΚαι τι βασανιστήρια δεν μηχανεύονται μήπως και πετύχουν να της αλλάξουν γνώμη! Όλοι οι βασανιστές κουράζονται και σταματούν, ενώ αυτή, μέσα σε μια ουράνια χαρά, αδιάκοπα υμνολογεί και δοξάζει τον πολυαγαπημένο της Ιησού.\nΟ Ιλαρίων δεν μπορεί να καταλάβει που βρίσκει τόση δύναμη και κουράγιο αυτό το αδύναμο κορίτσι, ώστε να αντέχει όλα αυτά τα μαρτύρια, τα οποία κανένας φυσιολογικός άνθρωπος δεν θ’ άντεχε. Αγνοεί ότι, η φλογερή αγάπη στον Ιησού, που καίει σαν καυτή λάβα μέσα σε ηφαίστειο, είναι το μεγάλο θεϊκό μυστικό στα κατάβαθα της ψυχής της Κυριακής αλλά και όλων των αγίων μαρτύρων.\nΟ Ιλαρίων ζει στιγμές παραφροσύνης. Μια μικρή κοπέλα τον έχει ταπεινώσει και στο πρόσωπό του έχει ξευτελίσει όλη τη Ρωμαϊκή εξουσία.\nΤο πλήθος που παρακολουθεί με μεγάλο θαυμασμό τα μαρτύρια του ηρωικού αυτού κοριτσιού αντιδρά και δημιουργεί φασαρία. Ο Ιλαρίων βλέπει τον κόσμο που έχει ξεσηκωθεί και τρομάζει. Φοβάται τον όχλο μην επαναστατήσει, γι’ αυτό και δίνει διαταγή να κατεβάσουν την αγία μας από το δέντρο και να τη ρίξουν στην πιο άθλια και βρωμερή φυλακή.\n12. ΟΥΡΑΝΙΑ ΕΠΙΣΚΕΨΗ\nΚλεισμένη μέσα σε μια κατασκότεινη φυλακή η αγία μας, γονατίζει και, με όση σωματική δύναμη της έχει απομείνει, προσεύχεται στον πολυαγαπημένο της Νυμφίο Ιησού. Του ζητά βοήθεια για ν’ αντέξει το πλήθος τα βασανιστήρια που της κάνουν. Προφέρει το όνομά Του με τόση αγάπη, λες και θέλει να ξεριζωθεί η ψυχή της για να πετάξει γρήγορα στα ουράνια, εκεί που ο γλυκύς της Ναζαρηνός βασιλεύει.\nΞαφνικά, στην κατασκότεινη φυλακή, ένα ουράνιο γλυκό φως απλώνεται παντού και μια άρρητη ευωδία χύνει το μεθυστικό άρωμα της σ’ όλη τη φυλακή.\nΟ Βασιλιάς των γενναίων καρδιών, ο αήττητος έρωτας των μαρτύρων, η μοναδική του κόσμου άπειρη Αγάπη, ο Κύριος μας Ιησούς Χριστός, εμφανίζεται στην αγία μάρτυρα Κυριακή. Η στοργική Του γλυκιά ματιά φλογίζει την καρδιά της αγίας μας. Τα στοργικά πατρικά Του λόγια δίνουν δύναμη και θάρρος στην νεαρή Χριστιανή.\n- Μη φοβάσαι, πολυαγαπημένη μου κόρη Κυριακή, τα τρομερά βασανιστήρια. Η χάρη μου θα είναι πάντα μαζί σου για να σε λυτρώνει από κάθε πειρασμό.\nΗ αγία μας σκιρτά από χαρά και αγαλλίαση. Βλέπει τον πολυαγαπημένο της Ιησού Χριστό και μια απέραντη ευτυχία πλημμυρίζει όλη την ύπαρξη της. Τα γλυκά μάτια του Ιησού αγκαλιάζουν το αιμόφυρτο σώμα της αγαπημένης Του θυγατέρας.\nΟι πόνοι του σώματος της αμέσως σταματούν και οι φοβερές πληγές θεραπεύονται. Ο εμφανισθείς Ιησούς, όχι μόνο θα γιατρέψει το σώμα της από κάθε πληγή αλλά θα της χαρίσει ακόμα πιο πολύ χάρη και ομορφιά.\nΗ νύχτα μέσα στη φυλακή θα κυλίσει ήρεμα και γαλή-νια, με την αγία μας να είναι βυθισμένη σε μια ατέλειωτη πύρινη προσευχή αγάπης και δοξολογίας στο πολυεύσπλαχνο Λυτρωτή της.\n13. ΚΡΗΜΝΙΖΕΙ ΤΑ ΕΙΔΩΛΑ\nΤην άλλη μέρα διέταξε ο Ιλαρίων να φέρουν μπροστά του την αγία μας. Ήταν σίγουρος πως μετά από τόσα μαρτύρια θα είχε επιτέλους μετανιώσει. Οι ανυπόφοροι πόνοι στο σώμα της, όπως και η κατασκότεινη φριχτή φυλακή θα είχαν κάμψει το ηθικό της νεαρής Χριστιανής. Με αίσθημα νικητή και υπερήφανο ύφος κάθισε πάνω στο θρόνο του και περίμενε να δει τη βασανισμένη μάρτυρα.\nΤι έκπληξη όμως τον περίμενε, όταν έφεραν μπροστά του την αγία Κυριακή!\nΈμεινε έκθαμβος, τόσο αυτός όσο και ο υπόλοιπος κόσμος που ήταν μαζεμένος εκεί, όταν είδε την αγία μας, χωρίς κανένα ίχνος κάκωσης ή άλλης πληγής πάνω στο σώμα της, να αστράφτει από ομορφιά και λάμψη.\nΕπιφωνήματα θαυμασμού άκουγες από παντού και επαινετικούς σχολιασμούς για τη δύναμη της χριστιανικής πίστης.\nΟ Ιλαρίων, μπροστά στην πανέμορφη μάρτυρα, μένει βουβός και αμίλητος, σωστό ράκος, έτοιμος να καταρρεύσει από το θρόνο του. Η αποτυχία του είναι εμφανής. Ο θυμός μέσα του έχει φουντώσει. Προσπαθεί να συγκρατήσει την οργή του. Με προσποιητή χαρά και ευγένεια λέει δυνατά στη μάρτυρα:\n- Είδες, Κυριακή, πόσο σε αγαπούν οι μεγάλοι μας θεοί! Για να δείξουν την εύνοιά τους σε σένα, γιάτρεψαν όλες τις πληγές σου. Νομίζω πως και συ τώρα πρέπει να δείξεις την ευγνωμοσύνη σου και να τους προσκυνήσεις. Έλα να πάμε μαζί στο ναό των μεγάλων θεών μας για να τους ευχαριστήσεις και να τους προσφέρεις θυμίαμα!\nΗ αγία μας χαμογελά ειρωνικά σ’ αυτά που ακούει και λυπάται πολύ που ένας άνθρωπος με τόση μεγάλη θέση σκέπτεται τόσο ανόητα. Αντιλαμβάνεται πόσο σφιχτά έχει αλυσοδέσει ο δαίμονας με τα δεσμά του αυτούς τους ανθρώπους, ώστε να μη μπορούν να δουν την αλήθεια και να την ακολουθήσουν. Μια προσευχή θερμή ανεβαίνει από την πικραμένη καρδιά της στον αγαπημένο της Ιησού, να κάνει ένα θαύμα και να ανοίξει τα μάτια της ψυχής αυτών των ειδωλολατρών για να Τον πιστέψουν. Πλημμυρισμένη από τη θεία Χάρη, με δυνατή φωνή, για να την ακούνε όλοι, λέει στον Ιλαρίωνα:\n- Μη σε απατά ο δαίμονας Ιλαρίωνα. Δεν με θεράπευσαν οι κουφοί και άλαλοι ψεύτικοι θεοί σου αλλά ο παντοδύναμος Κύριος του ουρανού και της γης, ο Ιησούς Χριστός, αυτός που εσύ βρίζεις και πολεμάς. Αυτός με επισκέφτηκε τη νύχτα μέσα στην κατασκότεινη φυλακή που με έριξε η ασπλαχνία σου και με θεράπευσε. Γιατί επιμένεις να αμφισβητείς τη μεγάλη δύναμή Του; Μήπως θέλεις να δοκιμάσεις εσύ και όλος ο λαός, αν πράγματι είναι Αυτός πιο δυνατός ή οι θεοί σου; Αν αυτό επιθυμείς, με χαρά δέχομαι την πρόσκληση σου να πάμε στο ναό των θεών σου, για να δούμε ποιος είναι ο πιο δυνατός Θεός.\nΟ Ιλαρίων, χωρίς να καταλάβει καλά – καλά τα λόγια της αγίας μας, νόμιζε πως ήρθε η ώρα να πιστέψει η Κυριακή στα είδωλα. Με ενθουσιασμό, λοιπόν, γεμάτος χαρά και ευτυχία, διέταξε να πάνε όλοι με πανηγυρική πομπή στον πλησιέστερο μεγάλο ναό των ειδώλων.\nΌταν έφθασαν εκεί, λυπήθηκε η αγία μας όταν είδε τόσο κόσμο να θυμιάζει τα άψυχα είδωλα των ψεύτικων θεών και να τα προσκυνά. Μέσα στην ψυχή της θύμωσε πολύ κατά του πονηρού δαίμονα, που εξαπατά τόσο πολύ τους ανθρώπους, ώστε να τους ρίχνει στα πηχτά σκοτάδια της πλάνης.\nΜια θερμή ικεσία στον αγαπημένο της Λυτρωτή, να σώσει αυτούς τους πλανεμένους ανθρώπους, βγαίνει από τα κατάβαθα της ψυχής της.\nΜε βαθιά πίστη στον παντοδύναμο Κύριο γονατίζει, εκεί στο μέσο του ειδωλολατρικού ναού, ενώνει τα δυο της χέρια μπροστά στα στήθη της και με θέρμη προσεύχεται ως εξής:\n- Κύριε μου Ιησού Χριστέ, ο μόνος αληθινός Θεός που εγώ πιστεύω και αγαπώ με όλη μου τη ψυχή, πιο πάνω και από τη ζωή μου, Συ που εξουσιάζεις τη γη και τον ουρανό, άκουσε την ταπεινή προσευχή της δούλης σου και κάνε όλα τα άψυχα είδωλα να κατακρημνιστούν, για να γνωρίσουν όλοι, ότι Συ είσαι ο ένας και μοναδικός αληθινός Θεός που πρέπει όλοι να πιστεύουν, να προσκυνούν και να αγαπούν.\nΔεν τέλειωσε καλά - καλά η αγία μας την προσευχή της και… ένας τρομερός σεισμός ταρακουνάει συθέμελα τα πάντα.\nΌλα τα είδωλα που στόλιζαν το ναό των ψεύτικων θεών έπεσαν κάτω και έγιναν χίλια κομμάτια! Ταυτόχρονα, σηκώθηκε ένας ανεμοστρόβιλος φοβερός που πήρε όλα αυτά τα κομμάτια από τα αγάλματα που έσπασαν και τα σκόρπισε μακριά ώστε και τα ίχνη τους ακόμα να χαθούν τελείως.\nΌσοι από τους ειδωλολάτρες βρισκόντουσαν εκείνη την ώρα μέσα στο ναό έτρεχαν τρομαγμένοι να βγουν απ’ αυτόν για να σωθούν. Πολλοί σκοτώθηκαν όταν έπεσαν πάνω τους τα συντρίμμια των ειδώλων.\nΆλλοι πάλι, βλέποντας το φοβερό αυτό θαύμα, που έγινε με μόνο την προσευχή της νεαρής Χριστιανής, ομολόγησαν με παρρησία τη μεγάλη δύναμη που έχει η χριστιανική πίστη.\n14. ΑΣΤΡΑΠΗ ΑΠΟ ΤΟΝ ΟΥΡΑΝΟ ΣΚΟΤΩΝΕΙ ΤΟΝ ΙΛΛΑΡΙΩΝΑ\nΟ αμετανόητος διοικητής της Βιθυνίας Ιλαρίων, αντί και αυτός να μετανοήσει, γεμάτος θυμό και οργή κοιτά τον ουρανό και βλαστημά τον Χριστό.\nΤότε, όμως, συμβαίνει κάτι τρομερό. Ψηλά από τον ουρανό έρχεται μια φοβερή αστραπή που κατακαίει το πρόσωπό του, διαλύει το βλάστημο στόμα του κι εκείνον τον σκοτώνει.\nΗ αγία μας είδε αυτό το γεγονός και λυπήθηκε πολύ που πέθανε μ’ αυτόν τον σκληρό τρόπο ο αμετανόητος και ασεβής αυτός τύραννος. Παίρνοντας αφορμή απ’ αυτό το περιστατικό, είπε με δυνατή φωνή σε όλους:\n- Μετανοήστε όλοι και αφήστε τα είδωλα. Πιστέψετε και προσκυνήστε τον μόνο αληθινό Θεό. Είναι ο Σωτήρας όλου του κόσμου, που ήρθε να ζήσει ανάμεσα μας, να σταυρωθεί για χάρη μας και να απαλλάξει όλους μας από την τυραννία του σατανά. Αγαπήστε με την καρδιά σας τον Ιησού και θα νιώσετε την πραγματική ευτυχία και χαρά…\nΑυτά και άλλα πολλά είπε η αγία μας στον κόσμο εκείνο, που έκπληκτος παρακολουθούσε εκεί.\nΤα θαυμαστά γεγονότα αυτής της ημέρας έγιναν η αφορμή για πολλούς ειδωλολάτρες να πιστέψουν στο Χριστό και να ζητήσουν από τη δούλη του Θεού να τους διδάξει βαθύτερα τη χριστιανική πίστη.\n15. ΤΗΝ ΡΙΧΝΟΥΝ ΣΤΗ ΦΩΤΙΑ\nΜέχρι να διοριστεί ο καινούριος διοικητής Βιθυνίας στη θέση του Ιλαρίωνα, που πέθανε με τον παραπάνω τραγικό τρόπο, γυρνούσε ελεύθερα παντού η αγία μας διδάσκοντας με σοφία, καθοδηγούμενη από το άγιο Πνεύμα, την υπέροχη διδασκαλία της χριστιανικής πίστης.\nΔίδασκε και νουθετούσε με σύνεση και σοφία τους ανθρώπους, έτσι ώστε, μέσα σε λίγο χρονικό διάστημα, πλήθος κόσμου είχαν πιστέψει και ακολουθήσει τον Χριστό και το άγιο Του Ευαγγέλιο.\nΤα θεϊκά της λόγια τα συνόδευαν πολλές φορές καταπληκτικά θαύματα που έκανε με την θερμή προσευχή της. Κάθε μέρα προστίθεντο νέα μέλη στο ποίμνιο της αγίας Εκκλησίας και όλοι δόξαζαν τον άγιο Θεό που έστειλε τον επίγειο αυτό άγγελο, την αγία μας, για να τους φωτίσει και να γνωρίσουν την αληθινή πίστη.\nΜετά τον θάνατο του Ιλαρίωνα, νέος έπαρχος Βιθυνίας διορίζεται ο Απολλώνιος. Είναι άνθρωπος ασεβής και σκληρός. Πεισματωμένος από τον θάνατο του προκατόχου του Ιλαρίωνα, διατάζει αμέσως να συλλάβουν την Κυριακή και να την οδηγήσουν μπροστά του. Θέλει να την εκδικηθεί για την καταστροφή που έκανε στο ναό των ειδώλων. Πριν όμως προχωρήσει στα μαρτύρια, θέλει να της δώσει μια τελευταία ευκαιρία για να απαρνηθεί το Χριστό και να θυσιάσει στα είδωλα.\nΜε υποκριτική ευγένεια και καλοσύνη, αφού εγκωμιάσει την ομορφιά και τα χαρίσματά της, θα της υποσχεθεί χίλια δυο δώρα, πλούτη και αξιώματα. Όταν όμως όλα αυτά δεν μπόρεσαν να σαγηνεύσουν τη νεαρή Χριστιανή, ακολουθούν χίλιες δυο απειλές για φοβερά βασανιστήρια.\nΌταν είδε πως ούτε αυτές οι απειλές δεν μπόρεσαν να κάμψουν το ηθικό και τη μεγάλη πίστη της Κυριακής, διέταξε ν’ ανάψουν μεγάλη φωτιά και εκεί μέσα να ρίξουν την αγία μας για να καεί.\nΟι στρατιώτες άναψαν αμέσως τη μεγάλη αυτή φωτιά και έριξαν την αγία μας μέσα. Αυτή σήκωσε τα χέρια της ψηλά στον ουρανό και η θερμή της προσευχή έφθασε μέχρι το θρόνο του Θεού.\nΕπιφωνήματα θαυμασμού και έκπληξης ακουστήκαν παντού. Αλήθεια τι είχε συμβεί;\nΕνώ η φωτιά άναβε δυνατά και έκαιγε τα πάντα που της έριχναν μέσα, η αγία μας στεκόταν στο κέντρο της χωρίς να καίγεται.\nΟ Θεός, όπως κάποτε στο παρελθόν, όταν βασιλιάς στη Βαβυλώνα ήταν ο Ναβουχοδονόσορας, είχε προστατέψει με θαυματουργικό τρόπο τους τρεις Παίδες στο καμίνι που τους έριξαν γιατί δεν ήθελαν να προσκυνήσουν τα ειδωλολατρικό κατασκεύασμα, έτσι και τώρα προστατεύει την αγία Κυριακή.\nΜετά απ’ αυτό το θαύμα, ακολουθεί και δεύτερο. Ξαφνικά, και ενώ ήταν καλοκαίρι και ο ουρανός πεντακάθαρος από σύννεφα και γαλανός, μαζεύονται πάνω ακριβώς από τη φωτιά σύννεφα πολλά που έριξαν τόση βροχή όσο χρειαζόταν για να σβήσει η φωτιά.\nΌλος ο κόσμος θαύμασε για μια ακόμη φορά τη δύναμη του Θεού της Κυριακής.\n16. ΤΗΝ ΣΕΒΟΝΤΑΙ ΤΑ ΘΗΡΙΑ\nΟ Απολλώνιος, τυφλωμένος από την πλάνη του, δεν αναγνωρίζει τη δύναμη του Χριστού αλλά με περισσότερο θυμό και οργή διατάσσει νέο μαρτύριο.\nΡίχνουν την αγία μας μέσα στο στάδιο που γινόντουσαν οι αγώνες και ελευθερώνουν δυο πεινασμένα λιοντάρια για να την κατασπαράξουν.\nΤα λιοντάρια όρμησαν με λύσσα εναντίον της Κυριακής, έτοιμα να την κατασπαράξουν. Όμως, τελείως ξαφνικά, όταν πλέον είχαν φθάσει κοντά της, από άγρια θηρία μετατρέπονται σε ήμερα ζώα και ξαπλώνουν μπροστά στα πόδια της, σαν ήμερα πρόβατα, λες και ήθελαν να παίξουν μαζί της.\nΤο καινούριο θαύμα έκανε όλο τον κόσμο να φωνάζει δυνατά και να διακηρύττει χωρίς φόβο πόσο μεγάλη είναι η δύναμη του Χριστού. Πλήθος κόσμου πίστεψε τότε στο Χριστό και απαρνήθηκαν τα είδωλα.\nΠλήρης οργής και θυμού ο Απολλώνιος, διέταξε τους στρατιώτες του να σκοτώσουν αμέσως με το ξίφος όλους εκείνους που θα ομολογούσαν ότι είναι Χριστιανοί. Μέχρι να κοπάσει ο ξεσηκωμός του κόσμου και να σκεφτεί και αυτός πως θα αντιμετωπίσει την αγία μας, διέταξε να την κλείσουν μέσα στη φυλακή.\n17. ΤΟ ΑΓΙΑΣΜΕΝΟ ΤΕΛΟΣ ΤΗΣ\nΤην άλλη μέρα ο Απολλώνιος κάθισε στο θρόνο του σκεπτικός. Δεν μπορούσε να πιστέψει πως ένα τόσο μικρό κορίτσι είχε τόση δύναμη, ώστε να αντιστέκεται τόσο γενναία και τόσο δυνατά απέναντι σε μια παντοδύναμη αυτοκρατορία και να την ταπεινώνει τόσο πολύ!\nΑυτός που μέχρι τώρα είχε γίνει στη μάχες με τους εχθρούς του κράτους ο φόβος και ο τρόμος τους, τώρα είναι ηττημένος όχι από κανένα μεγάλο και φοβερό εχθρό αλλά από ένα …μικρό κορίτσι, μια νεαρή Χριστιανή!\nΗ υπερήφανη ψυχή του δεν άντεχε άλλο αυτήν την ταπείνωση. Πόσο θα ήταν ευτυχισμένος αν την κατάφερνε να πει έστω και μια μόνο καλή λέξη για τα είδωλα! Θα ανέβαζε αμέσως μπροστά σ’ όλους το καταρρακωμένο γόητρό του. Γι’ αυτό κάνει μια τελευταία προσπάθεια να πετύχει την επιθυμία του.\nΔιατάζει να φέρουν μπροστά του την αγία μάρτυρα και επιστρατεύει κάθε κολακεία και απειλή. Αγωνίζεται σαν ρήτορας να την πείσει ν’ αλλάξει γνώμη. Της μιλά για τις χαρές αυτής της ζωής και πόσο κρίμα είναι να την χάσει για μια ανόητη πίστη. Με δόλο την συμβουλεύει:\n- Θυσίασε στα είδωλα Κυριακή, αρνήσου το Χριστό μπροστά μας και μέσα σου, χωρίς να το δείχνεις στους άλλους, πίστευε ότι θέλεις.\nΗ αγία του Θεού δεν εξαπατάται, δεν δειλιάζει, δεν υποκρίνεται. Δεν θέλει να έχει άλλο στο στόμα της και άλλο μέσα στην καρδιά της.\nΗ αγάπη της είναι ακλόνητη, η πίστη της στο Χριστό σαν το γρανίτη σταθερή, η καρδιά της ηφαίστειο και η αγάπη στο Χριστό λάβα. Δεν μπορεί κανείς εύκολα να σβήσει τη θεϊκή αυτή φωτιά που καίει μέσα στην καρδιά της!\nΟ Απολλώνιος αντιλαμβάνεται ότι μάταια αγωνίζεται να μεταπείσει την Κυριακή, γι’ αυτό και διατάζει τον δια ξίφους θάνατο της αγίας μας.\nΟι δήμιοι οδηγούν τον επίγειο αυτό άγγελο στον τόπο του τελικού μαρτυρίου. Εκεί, την αφήνουν λίγη ώρα να προσευχηθεί.\nΤο περιστέρι του ουρανού γονατίζει, υψώνει τα ματάκια της στον ουρανό και αφήνει από το αγιασμένο της στόμα να ξεχειλίσει το θεϊκό άρωμα των επιθυμιών της στον πολυαγαπημένο της Ιησού Χριστό:\n- Κύριε μου και Βασιλιά μου, μύριες φορές σ’ ευχαριστώ που μ’ αξιώνεις της μεγάλης αυτής τιμής να γίνω Νύμφη δική Σου και αντί για στεφάνια του μυστικού γάμου, το αίμα μου να χύσω για Σένα. Όλη μου την ψυχή, το σώμα, το νου και την καρδιά μου σε Σένα πολυαγαπημένε έχω χαρίσει. Τώρα, το μόνο που επιθυμώ είναι γρήγορα στην αγκαλιά Σου να βρεθώ και μαζί με τους αγίους αγγέλους να Σε δοξολογώ. Κάνε όλοι οι άνθρωποι να Σε γνωρίσουν, να δουν πόσο καλός και ευσπλαχνικός είσαι και να Σε αγαπήσουν. Φώτισε τους να καταλάβουν πόσο ψεύτικοι είναι οι θεοί που ακολουθούν, για να μετανοήσουν και μόνο Εσένα πλέον να αγαπούν και να πιστεύουν. Θεέ μου, Σε πιστεύω, Σε λατρεύω, και Σ’ αγαπώ. Μ’ αυτά τα λόγια της καρδιάς μου τελειώνω και τη ζωή μου.\nΜόλις τέλειωσε η αγία μας την προσευχή της και πριν προλάβουν οι δήμιοι να εκτελέσουν το αποτρόπαιο έργο τους, πλημμύρισε ο τόπος από άρρητη ευωδία και από παναρμόνιους ουράνιους ύμνους και ψαλμούς.\nΆγγελοι φωτεινοί πήραν απαλά στα χέρια τους την αγιασμένη ψυχή της και την ανέβασαν θριαμβευτικά στο θρόνο του Θεού, στα χέρια του πολυαγαπημένου της Ιησού Χριστού, που τον αγάπησε πιο πολύ και από τη ζωή της, ώστε να υποφέρει για χάρη Του χίλια δυο βάσανα και μαρτύρια.\nΟ δήμιος και οι στρατιώτες είδαν με έκπληξη, ότι η αγία μας δεν ζούσε πλέον σ’ αυτόν τον ψεύτικο κόσμο. Κατάλαβαν όλοι πως κάτι θαυμαστό είχε γίνει. Στο μεταξύ, μια ουράνια φωνή τους παρήγγειλε να διηγηθούν σ’ όλο τον κόσμο τα μεγαλεία αυτά του Θεού.\nΜε σεβασμό αλλά και με φόβο απέναντι στο μαρτυρικό λείψανο, χωρίς καν να το αγγίξουν, έφυγαν οι δήμιοι για να πουν στον Απολλώνιο όλα όσα θαυμαστά είδαν και άκουσαν.\nΠάνω από το άγιο σώμα της μεγαλομάρτυρας έλαμπε όλη τη νύχτα ένα λαμπρό ουράνιο φως. Από αυτό καθοδηγούμενοι οι ευσεβείς Χριστιανοί ήρθαν κρυφά και πήραν μ’ ευλάβεια το πανάγιο σώμα της αγίας μας για να το θάψουν με ύμνους δοξολογίας και προσευχές.\nΗ αγία μας, με το πλήθος των βασανιστηρίων τα οποία υπέφερε για χάρη του Κυρίου μας, δόξασε το πανάγιο όνομα Του, γι’ αυτό και Εκείνος την δόξασε τόσο πολύ ώστε να επιτελεί μέχρι σήμερα πολλά θαύματα σ’ όλους εκείνους που την φωνάζουν σε βοήθεια με πίστη βαθιά.\nΗ Εκκλησία μας εορτάζει την αγία μνήμη της στις 7 Ιουλίου.\nΕίθε ο πολυεύσπλαχνος Θεός με τις πρεσβείες της αγίας Κυριακής να αξιώσει όλους μας του πολυπόθητου Παραδείσου. Αμήν.\n(Βίος υπό του π. Ελπιδίου Βαγιανάκη, Εκδόσεις Φως Χριστού)\nΑναρτήθηκε από FILOMARTIS CHRISTOU στις 5:52 μ.μ.\nΕτικέτες ΑΓΙΕΣ ΜΟΡΦΕΣ\n-ΧΡΙΣΤΙΑΝΙΚΕΣ ΤΑΙΝΙΕΣ (27) ΑΓ. ΑΝΤΩΝΙΟΣ (4) ΑΓ. ΒΑΣΙΛΕΙΟΣ Ο ΜΕΓΑΣ (5) ΑΓ. ΓΕΡΟΝΤΑΣ ΠΑΪΣΙΟΣ (71) ΑΓ. ΓΕΡΟΝΤΑΣ ΠΟΡΦΥΡΙΟΣ (17) ΑΓ. ΙΣΑΑΚ Ο ΣΥΡΟΣ (2) ΑΓ. ΙΩΑΝ. ΚΡΟΣΤΑΝΔΗΣ (4) ΑΓ. ΙΩΑΝ. ΧΡΥΣΟΣΤΟΜΟΣ (13) ΑΓ. ΛΟΥΚΑΣ ΙΑΤΡΟΣ (7) ΑΓ. ΜΑΚΑΡΙΟΣ (2) ΑΓ. ΝΕΚΤΑΡΙΟΣ (9) ΑΓ. ΝΗΦΩΝ (6) ΑΓ. ΝΙΚΟΔΗΜΟΥ ΑΓΙΟΡΕΙΤΟΥ (4) ΑΓ. ΣΕΡΑΦΕΙΜ ΤΟΥ ΣΑΡΩΦ (7) ΑΓ. ΣΙΛΟΥΑΝΟΣ ΑΘΩΝΙΤΗΣ (10) ΑΓ. ΣΥΜΕΩΝ ΝΕΟΣ ΘΕΟΛΟΓΟΣ (2) ΑΓ. ΤΡΕΙΣ ΙΕΡΑΡΧΕΣ (17) ΑΓΓΕΛΟΙ (15) ΑΓΙΑ ΓΡΑΦΗ on-line (1) ΑΓΙΕΣ ΜΟΡΦΕΣ (77) ΑΓΙΟ ΠΝΕΥΜΑ (5) ΑΓΙΟΙ ΠΡΟΣΤΑΤΕΣ (5) ΑΛΗΘΙΝΕΣ ΙΣΤΟΡΙΕΣ (37) ΑΠΟΣΠΑΣΜΑΤΑ ΑΠΟ ΔΙΔΑΣΚΑΛΙΕΣ ΣΥΓΧΡΟΝΩΝ ΠΑΤΕΡΩΝ (22) ΑΠΟΣΠΑΣΜΑΤΑ ΑΠΟ ΟΜΙΛΙΕΣ ΣΥΓΧΡΟΝΩΝ ΠΑΤΕΡΩΝ (23) ΑΡΕΤΕΣ (19) Αρχιμ. Επιφάνιος Θεοδωρόπουλος (11) ΔΕΚΑΠΕΝΤΑΥΓΟΥΣΤΟΣ (11) ΔΙΔΑΣΚΑΛΙΕΣ ΑΓΙΩΝ (44) ΕΙΚΟΝΕΣ βυζαντινές ΕΡΜΗΝΕΙΑ (6) ΕΟΡΤΟΛΟΓΙΟ ΑΓΙΩΝ (1) ΕΡΩΤΗΣΕΙΣ - ΑΠΑΝΤΗΣΕΙΣ (65) ΕΣΧΑΤΑ - ΑΝΤΙΧΡΙΣΤΟΣ (9) ΕΥΑΓΓΕΛΙΣΜΟΣ 25/3 (4) ΖΩΗ ΜΕΤΑ ΘΑΝΑΤΟΝ (15) ΘΑΥΜΑΤΑ ΤΗΣ ΠΙΣΤΗΣ ΜΑΣ (45) ΘΕΙΑ ΚΟΙΝΩΝΙΑ (17) ΘΕΪΚΟΣ ΕΡΩΤΑΣ (8) ΘΕΜΑΤΑ ΑΠ' ΤΗΝ ΑΓ. ΓΡΑΦΗ (27) ΘΕΟΦΑΝΕΙΑ (13) ΚΥΡΙΕ ΙΗΣΟΥ ΧΡΙΣΤΕ ΕΛΕΗΣΟΝ ΜΕ (4) ΜΕΤΑΝΟΙΑ - ΕΞΟΜΟΛΟΓΗΣΗ (28) ΜΙΚΡΕΣ ΙΣΤΟΡΙΕΣ - ΜΕΓΑΛΕΣ ΑΛΗΘΕΙΕΣ (58) ΜΟΝΑΧΙΣΜΟΣ (9) ΜΥΣΤΗΡΙΑ ΤΗΣ ΟΡΘΟΔΟΞΗΣ ΕΚΚΛΗΣΙΑΣ (5) ΝΗΣΤΕΙΑ (8) ΟΠΤΑΣΙΕΣ κ ΔΙΗΓΗΣΕΙΣ απ' την άλλη ζωή (8) ΟΥΡΑΝΙΑ ΟΙΚΟΓΕΝΕΙΑ (10) ΠΑΘΗ (15) ΠΑΝΑΓΙΑ (51) ΠΑΣΧΑ - ΑΝΑΣΤΑΣΗ (32) ΠΑΤΕΡΑ ΑΝΔΡΕΑ ΚΟΝΑΝΟΥ (36) ΠΑΤΕΡΑ ΕΛΠΙΔΙΟΥ ΒΑΓΙΑΝΑΚΗ (90) ΠΑΤΕΡΙΚΕΣ ΔΙΗΓΗΣΕΙΣ (47) ΠΕΝΤΗΚΟΣΤΗ (3) ΠΝΕΥΜΑΤΙΚΕΣ ΔΡΟΣΟΣΤΑΛΙΔΕΣ (3) ΠΡΟΣΕΥΧΗ (38) ΠΡΟΦΗΤΕΙΕΣ (8) ΣΤΑΥΡΟΣ (16) ΣΤΟΧΑΣΜΟΙ (47) ΣΥΓΧΩΡΕΣΗ (9) ΤΡΙΩΔΙΟ - ΣΑΡΑΚΟΣΤΗ (17) ΧΡΙΣΤΙΑΝΙΚΗ ΟΙΚΟΓΕΝΕΙΑ (46) ΧΡΙΣΤΟΥΓΕΝΝΑ (37) ΨΗΦΙΑΚΑ ΒΙΒΛΙΑ (17)\nΤι λένε οι Άγιοι για τους κληρικούς και μοναχούς τ...\nΠΟΙΚΙΛΙΑ ¨ΛΕΙΨΑΝΩΝ¨ (π. Ανδρέας Κονάνος)\n"Θεέ μου, Πάρε με". Θαυμαστό περιστατικό ιερέα για...\nΟ ΒΙΟΣ ΤΗΣ ΑΓΙΑΣ ΕΙΡΗΝΗΣ ΤΗΣ ΧΡΥΣΟΒΑΛΑΝΤΟΥ (+28 Ιο...\nΟ ΒΙΟΣ ΤΗΣ ΑΓΙΑΣ ΠΑΡΑΣΚΕΥΗΣ (+26 Ιουλίου)\nΟ ΒΙΟΣ ΤΟΥ ΠΡΟΦΗΤΗ ΗΛΙΑ ΤΟΥ ΘΕΣΒΙΤΗ - 20 Ιουλίου\nΧΩΡΙΣΜΟΙ ΚΑΙ ΦΙΛΙΑ - π. Ανδρέας Κονάνος\nΚΥΡΙΕ ΦΩΤΙΖΕ ΤΟΝ ΔΡΟΜΟ ΜΟΥ!\nΆγιος Αιμιλιανός ο μάρτυς -18 Ιουλίου-\nΟ ΒΙΟΣ ΤΗΣ ΑΓΙΑΣ ΜΑΡΙΝΑΣ (17 Ιουλίου)\nΗ ΑΞΙΑ ΤΗΣ ΣΙΩΠΗΣ (Από συνομιλία με Άγιο Νεκτάριο)...\nΟΜΟΡΦΕΣ ΣΥΜΒΟΥΛΕΣ ΑΓ. ΝΙΚΟΔΗΜΟΥ ΑΓΙΟΡΕΙΤΟΥ\nΒΙΟΣ ΚΑΙ ΔΙΔΑΧΕΣ ΤΟΥ ΟΣΙΟΥ ΠΑΙΣΙΟΥ (εκοιμήθη στις ...\nΑΝ ΔΕΝ ΜΕΤΑΝΟΗΣΟΥΝ ΟΙ ΑΝΘΡΩΠΟΙ ΧΑΝΟΥΝ ΤΗΝ ΑΙΩΝΙΑ Ζ...\nΗ ΔΥΝΑΜΗ ΤΗΣ ΠΙΣΤΗΣ ΚΑΙ ΤΗΣ ΠΡΟΣΕΥΧΗΣ!\nΟ ΒΙΟΣ ΤΗΣ ΑΓΙΑΣ ΕΥΦΗΜΙΑΣ - εορτάζει 11 Ιουλίου & ...\nΟ ΟΥΡΑΝΙΟΣ ΠΑΤΕΡΑΣ ΠΟΤΕ ΔΕΝ ΕΓΚΑΤΑΛΕΙΠΕΙ ΟΣΟΥΣ ΕΛ...\n"Ναι" ΣΤΟΝ ΧΡΙΣΤΟ - "Οχι" ΣΤΗΝ ΑΜΑΡΤΙΑ!\nΗ ΤΡΑΠΕΖΑ ΤΟΥ ΘΕΟΥ ΔΙΝΕΙ ΠΟΛΥ ΜΕΓΑΛΟ ΤΟΚΟ (Οσίου Π...\nΟΤΑΝ ΖΗΤΑΜΕ ΑΠΟ ΤΟΝ ΘΕΟ ΤΑΠΕΙΝΩΣΗ, ΝΑ ΔΕΧΟΜΑΣΤΕ ΚΑΙ ΤΙΣ ΤΑΠΕΙΝΩΣΕΙΣ! (Οσίου Παϊσίου)\nΗ ΟΡΑΣΗ ΤΗΣ ΨΥΧΗΣ! (πατερική ιστορία)\nΓΙΑ ΤΗΝ ΠΡΟΣΕΥΧΗ... (Συμβουλές Οσίου Παϊσίου)


Το Athens Custom Bicycles είναι ένα κατάστημα που προσφέρει ολοκληρωμένες υπηρεσίες σε ό,τι έχει να κάνει σχετικά με το ποδήλατο. Ιδρύθηκε το 2014, με βάση την αρχή ότι τα ποδήλατα και η ποδηλασία είναι ένας τρόπος ζωής και στόχος μου ήταν πάντα σε στενή συνεργασία με τους πελάτες μου. Προσπαθούμε να δημιουργήσουμε ένα φιλικό και ενθουσιώδες περιβάλλον όπου οι ιδέες και τα όνειρα των πελατών έχουν την τελευταία λέξη.\nΕργαζόμουν ως επαγγελματίας της Πληροφορικής εδώ και 20 χρόνια και άρχισα να ασχολούμαι με ποδήλατα αργότερα στη ζωή. Έκανα βόλτες με ποδήλατο από καιρό σε καιρό, αλλά πραγματικά δεν είχα μπει στην διαδικασία να καταλάβω όλη αυτή την κουλτούρα πίσω από το ποδήλατο και την ποδηλασία. Ξεκίνησα να φτιάχνω τα πράγματα με τα χέρια μου ως αντίδραση στην ψηφιακή ζωή στην οποία ζούσα αλλά και γιατί μου άρεσε να δίνω ζωή σε παλιά ποδήλατα ανακατασκευάζοντας τα. Όχι κατ’ ανάγκη όπως ήταν αρχικά.\nΗ πρώτη ανακατασκευή έγινε το 2014, απλώς και μόνο επειδή δεν μπορούσα να βρω ένα ποδήλατο που να μου αρέσει. Το διάλυσα τελείως, έβγαλα τα παλιά χρώματα, το ξανάβαψα στο χρώμα που ήθελα και άρχισα να το ξαναμοντάρωμε ανταλλακτικά βρήκα δεξιά και αριστερά. Από τότε βέβαια έγιναν πολλές αλλαγές και αναβαθμίσεις, αφού αυτή είναι η πεμπτουσία αυτού που λέγετε custom ποδήλατο.\nΤα υπόλοιπα είναι η ιστορία... Ξεκίνησα να φτιάχνω custom ποδήλατα για μερικούς φίλους και ξαφνικά συνειδητοποίησα ότι σε όλο και περισσότερους άρεσε η ιδέα και ενδιαφέρονταν να έχουν ένα custom ποδήλατο που αντανακλούσε την προσωπικότητά τους και είχε πάνω του τα περιφερειακά που ήθελαν. Όμως ο βασικότερος λόγος για τον οποίο άρεσε σε πολλους αυτό ήταν επειδή είχαν συμμετάσχει σε όλη τη διαδικασία της κατασκευής του ποδηλάτου τους, που από μια ιδέα μετατράπηκε σε ένα πραγματικό ποδήλατο που θα μπορούσαν να απολαύσουν κάθε φορά που θα το καβαλούσαν.\nΆρχισα να ψάχνω για παλιά ποδήλατα για να τα ανακατασκευάσω. Μέσα από αυτή τη διαδικασία γεννήθηκε και το Peugeot Carbolite που χρησιμοποιώ κάθε μερα για τις μετακινήσεις μου. Και όλα αυτά που ξεκίνησαν ως χόμπι σιγά σιγά άρχισαν να παίρνουν επαγγελματικό υπόσταση. Προσπαθούσα να καταλάβω όλα τα "know-hows" αυτής της επιχείρησης. Άρχισα να ψάχνω στο internet για όλα τα “πως” και τα “γιατί”. Δεν έβρισκα πάντα ολοκληρωμένη πληροφορία που να αφορά όλη την διαδικασία. Όλα ήταν αποσπασματικά και εστίαζαν σε συγκεκριμένα πράγματα μόνο.\nΤότε παρακολουθούσα ένα αμερικάνικο reality το "American Chopper". Αυτή η σειρά ήταν η έμπνευσή μου για το πώς έπρεπε να γίνουν τα πράγματα. Γιατί πέρα από καταπληκτικοί μάστορες, οι άνθρωποι αυτοί είχαν μια καλά στημένη διαδικασία για το πότε και πως πρέπει να γίνονται τα πράγματα για να φτιάξεις κάτι custom. Δεν έχει σημασία αν είναι μηχανή ή ποδήλατο. Το πως το χτίζεις κάτι και το πως το κάνεις custom σύμφωνα με τις επιθυμίες του πελάτη είναι το ίδιο.\nΜέσα από όλη αυτή τη διαδικασία συνειδητοποίησα ότι ήταν δύσκολο να βρω τα ανταλλακτικά και τα αξεσουάρ που ήθελα, όταν τα ήθελα. Είτε επειδή δεν ήταν άμεσα διαθέσιμα, είτε επειδή έπρεπε να περιμένω από ένα κατάστημα να τα παραγγείλουν ή επειδή δεν θα τα έφερναν καθόλου, αφού απλά δεν πωλούσαν. Και αυτό ήταν ένα μεγάλο πρόβλημα αν ήθελα να κάνω τα πράγματα σωστά. Με έκανε να συνειδητοποιήσω ότι ήταν επίσης ο κύριος λόγος για τον οποίο πολλοί δεν εμπλέκονταν στην κατασκευή custom ποδηλάτων. Τα ποδήλατα "off-the-shelf" κυριαρχούσαν.\nΚαι κάπως έτσι γεννήθηκε η ιδέα να φτιάξω ένα ηλεκτρονικό κατάστημα με ανταλλακτικά και αξεσουάρ που θα μπορούσα να τα έχω στη διάθεσή μου σε εύλογο χρονικό διάστημα. Αλλά και όσοι ήθελαν το ίδιο με μένα. Και έτσι έφτιαξα το athenscustombicycles.gr, εκμεταλλευόμενος το 20 χρόνια εμπειρίας μου στην Πληροφορική.\nΕίναι κάτι που ήθελα να προσφέρω στους πελάτες μου, ως κίνητρο για να δημιουργήσουν το δικό τους custom ποδήλατο, διαλέγοντας τα ανταλλακτικά και τα αξεσουάρ που ήθελαν.\nΤαυτόχρονα, το ποδήλατο έγινε ένας νέος τρόπος ζωής για μένα. Το χρησιμοποιούσα για διασκέδαση και μετακίνηση. Ένα λιγότερο αυτοκίνητο, σωστά; Γνώρισα πολλούς ανθρώπους με το ίδιο πάθος, άρχισα να μιλάω μαζί τους και να ακούω τι είχαν να πουν, τι θα ήθελαν σε ένα ποδήλατο, πώς θα ήθελαν τα δικά τους ποδήλατα.\nΆρχισαν να έρχονται στο χώρο που έφτιαχνα τα ποδήλατα μου και να συζητούν τα πράγματα που ήθελαν να κάνουν με το ποδήλατό τους. Τους άρεσε που ήταν ευπρόσδεκτοι με ενθουσιασμό και επίσης μπορούσαν να μιλήσουν εποικοδομητικά με κάποιον για το ποδήλατό τους χωρίς να αντιμετωπίζουν κανένα “υφάκι” ή αλαζονεία. Όλα είναι δυνατά, ο ουρανός είναι το όριο! Εάν έχετε φανταστεί πως θέλετε το ποδήλατο σας, μπορώ να σας το φτιάξω! Με τα περισσότερα από αυτά άτομα συναντιόμαστε ακόμα και ποδηλατούμε μαζί. Και μαντέψτε τι συζητάμε;! Ναι, για ποδήλατα!\nΓι 'αυτό και έγινε κατάστημα προορισμού, που σημαίνει ότι οι άνθρωποι μας αναζητούν. Αυτό που μας χαρακτηρίζει δεν είναι το τι πουλάμε, αλλά από το ποιοι είμαστε. Προσπαθούμε να οικοδομήσουμε μια επιχείρηση γύρω από αυτό που μας ενδιαφέρει και αυτό είναι το πλήρες επιχειρηματικό σχέδιο (σοβαρά). Έχουμε διαπιστώσει ότι η εμπλοκή των πελατών μας είναι αυτό που μας πηγαίνει μπροστά και είναι επίσης ένας τρόπος να αναπτυχθεί μια βιώσιμη επιχείρηση.\nΦτιάχνουμε ποδήλατα με τους πελάτες μας για τους πελάτες μας. Το να τους ενθουσιάζουμε με αυτό που ενθουσιάζει κι εμάς είναι ένας πολύ καλός τρόπος για να δημιουργήσεις μια σχέση που είναι πέρα από μια απλή συναλλαγή σε μετρητά. Η αγορά ενός ποδηλάτου από το ράφι διαρκεί 30 λεπτά, το να φτιάξετε ένα ποδήλατο μαζί μας βάζει το στίγμα μας στον κόσμο σας.\nΕίμαστε ένα τοπικό κατάστημα custom ποδηλάτων. Πουλάμε αυτό που χρησιμοποιούμε και αυτό που κι εμείς καβαλάμε, κάτι που κάνει την πώληση εύκολη, καθώς δεν διαθέτουμε προσωπικό πωλήσεων. Ναι, πωλούμε πράγματα μέσω internet, γιατί έτσι πρέπει και επειδή είναι ένα πλεονέκτημα για την επιχείρησή μας. Από την άλλη όμως, εστιάζουμε και σε κάτι δεν μπορεί να πάρει το inernet από εμάς. Την ανθρώπινη επικοινωνία.


Νέο διαγνωστικό τεστ σε μωρά για αυτισμό | Euronews\nΜέχρι σήμερα, η κοινωνική ανάπτυξη του ατόμου, αλλά και οι επικοινωνιακές διαταραχές που πιθανώς θα εμφάνιζε, όπως είναι για παράδειγμα ο αυτισμός και το σύνδρομο ελλειμματικής προσοχής και υπερκινητικότητας μπορούν να διαγνωστούν όχι νωρίτερα από το δεύτερο έτος της ηλικίας του παιδιού.\nΤώρα, ειδικοί στο Εργαστήριο Παιδικής Ηλικίας του Πανεπιστημίου του Μπίρμπεκ στο Λονδίνο επεξεργάζονται ένα διαγνωστικό τεστ που αφορά μωρά ηλικίας 6-10 μηνών και στηρίζεται στην εγκεφαλική τους δραστηριότητα και όχι στην συμπεριφορά τους. Ειδικοί αισθητήρες τοποθετούνται στα κεφάλια των μωρών, οι οποίοι μετρούν την εγκεφαλική δραστηριότητα, αλλά και την προσοχή των μικρών όσον αφορά το βλέμμα και τα πρόσωπα των δικών τους.\n«Επιλέξαμε ένα από τα πιο σημαντικά αντικείμενα στο περιβάλλον των μωρών, που είναι τα πρόσωπα. Τα μωρά εξοικειώνονται πολύ γρήγορα με το πρόσωπο της μητέρας τους και επίσης με το βλέμμα. Εάν κάποιος τα κοιτάει, είναι επίσης πολύ σημαντικό. Όταν κάποιος τα κοιτάζει, σημαίνει ότι χρειάζεται να αντιδράσουν, όταν κάποιος αποστρέφει το βλέμμα του, ίσως τους λέει που να κοιτάξουν ή τι να μάθουν από το περιβάλλον γύρω τους. Ένα παιδί που δεν θα αναπτύξει, όταν μεγαλώσει αυτισμό, θα καταλάβει τη διαφορά ανάμεσα σε κάποιον που το κοιτά ή κοιτά κάτι άλλο, γιατί θέλει να του δείξει κάτι διαφορετικό. Αυτό που παρατηρήσαμε στα μωρά που θα ανατπύξουν στη συνέχεια αυτισμό, είναι ότι δεν μπορούν να αντιληφθούν αυτή τη διαφορά» εξήγησε η Τεοντόρα Γκλίγκα, διευθύντρια του προγράμματος στο Πανεπιστήμιο του Μπίρμπεκ.\nΣτις μελέτες που έκαναν στα μωρά έξι μηνών που θα αναπτύξουν μεταγενέστερα αυτισμό, οι ερευνητές ανακάλυψαν ότι υπάρχει μειωμένη εγκεφαλική δραστηριότητα σε σχέση με την κίνηση των ματιών. Οι ειδικοί είναι ενθουσιασμένοι με το νέο τεστ, αλλά δεν είναι σίγουροι ότι μπορεί πέρα από τον αυτισμό να μας δείξει αν υπάρχει επίσης το σύνδρομο ελλειμματικής προσοχής και υπερκινητικότητας.\nΤο μόνο βέβαιο είναι ότι η κατανόηση αυτών των πρώιμων σημαδιών θα επιτρέψει στους επιστήμονες να επέμβουν πολύ νωρίτερα, ώστε να βελτιώσουν τη ζωή των παιδιών που θα αναπτύξουν στο μέλλον προβλήματα επικοινωνίας και διαταραχές της προσωπικότητας.


Θύμα των... φαντασιώσεών του • NewsPAO\nΣυμβαίνει συχνά στους προπονητές, πολλοί στον χώρο (χαριτολογώντας) λένε ότι κυκλοφορεί μια… αρρώστια που προσβάλλει κάθε κόουτς που στις φαντασιώσεις του πλάθει όνειρα δημιουργίας μιας μεγάλης ποδοσφαιρικής μηχανής.\nΠολλοί τοπ προπονητές που πέτυχαν σημαντικά πράγματα στον δικό τους ποδοσφαιρικό μικρόκοσμο πίστεψαν κάποια στιγμή πως η συνταγή τους, δηλαδή το σχήμα, ήταν σημαντικότερο από τους παίκτες, δηλαδή τους αληθινούς πρωταγωνιστές. Θυμηθήκαμε την ιστορία βλέποντας πόσο άδοξα έληξε το πείραμα Ντάνι Πογιάτος.\nΟ μειλίχιος Ισπανός έβλεπε την ομάδα του να μην ρολάρει και δεν μπορούσε να πιστέψει ότι το θέμα της αποτυχίας αφορούσε κυρίως αυτόν και τις ιδεοληψίες του.\nΟ νεαρός τεχνικός επέμενε να αχρηστεύει τον Καρλίτος βάζοντάς τον έξω αριστερά, τον Μακέντα κοντά του, δίπλα στον Κουρμπέλη έβαζε δύο δεκάρια (Αγιούμπ και Μπουζούκη), ζητώντας πλαγιοκοπήσεις από Χατζηγιοβάνη, Αϊτόρ, Φακούντο, Χουανκάρ.\nΈχουμε και λέμε λοιπόν: Δύο στράικερ, δύο «δεκάρια» και «δύο δημιουργοί-κρυφοί φορ» (Αϊτόρ, Τάσος), με τον Κουρμπέλη μοναδικό μπροστά από την αμυντική τετράδα ικανό να “προστατέψει” τους σέντερ μπακ! Πώς λέγεται αυτό; Νομίζουμε W.M. και το έπαιζαν οι ομάδες το …1950 κι ο Γιόχαν Κρόιφ όταν δέχτηκε τα τέσσερα γκολ από τη Μίλαν στον τελικό του Κυπέλλου Πρωταθλητριών το 1994 στο ΟΑΚΑ. Έτσι και με τον Πογιάτος που άλλο πράγμα οραματίστηκε κι άλλο του βγήκε δίχως όμως να κάνει πολλά για να γλιτώσει την παρτίδα. Έπεσε κι εκείνος θύμα των φαντασιώσεών του…


Θα δούμε άραγε το Fortnite Battle Royale στο Switch; - Nintendo Next\nΘα δούμε άραγε το Fortnite Battle Royale στο Switch;\nΔεν είναι λίγοι αυτοί που έχουν εκφράσει την επιθυμία τους να δουν το Fortnite στο Switch, ειδικά μετά την κυκλοφορία του παιχνιδιού στα κινητά. Τι γίνεται στην πραγματικότητα όμως;\nFortnite και Switch: Μύθος ή πραγματικότητα;\nΟι φήμες άρχισαν να οργιάζουν όταν ένας από τους leakers του τελευταίου Nintendo Direct δημοσίευσε κάποιες φήμες σχετικά με το παιχνίδι στο Twitter. Αξίζει να σημειωθεί πως ο εν λόγω leaker, με ψευδώνυμο LeakyPandy, έπεσε έξω σχετικά με το τι είδαμε στην παρουσίαση του Nintendo Direct.\nΕν πάσει περιπτώσει, ο LeakyPandy ισχυρίζεται πως θα δούμε το παιχνίδι με τα PvP Battle Royale και PvE Save the World mode στο Switch. Μάλιστα, θα υπάρξει σχετική ανακοίνωση στην Ε3. Επιπλέον, θα υπάρχει υποστήριξη για cross-play και αποκλειστικό περιεχόμενο για την κονσόλα της Nintendo.\nΑπό την άλλη όμως, έρχεται ο ιστότοπος USgamer, ο οποίος έβαλε φρένο στο όργιο της φημολογίας. Σύμφωνα με άρθρο που δημοσιεύτηκε, μετά από συνομιλίες με πηγές μέσα στην ίδια τη Nintendo, αλλά και το προσωπικό του Fortnite Battle Royale:\nΔε γνωρίζουμε για σχέδια σχετικά με την ανακοίνωση του Fortnite Battle Royale για το Switch, είτε στην Ε3 είτε γενικότερα.\nΤο USgamer, βέβαια, κρατά μικρό καλάθι, προειδοποιώντας πως «πολλές φορές τα δεδομένα μπορούν να αλλάξουν γρήγορα». Παρόλα αυτά φαίνεται πως, τουλάχιστον για την ώρα, το Fornite δεν είναι στο πρόγραμμα για το Switch. Ούτε και θα δούμε κάποια ανακοίνωσή του στην Ε3 τον Ιούνιο.\nΑν πάλι αλλάξει κάτι και το Fortnite Battle Royale ανακοινωθεί επίσημα, θα σας ενημερώσουμε. Καλό είναι όμως να παραμένουμε προσγειωμένοι και να μη βασιζόμαστε σε φημολογίες.\nPublished 27 Απριλίου 2018


Προσφορά 110€ ενέσιμο γέμισμα υαλουρονικού οξέως (1ml) & συνεδρία RF για σύσφιξη στο περίγραμμα του προσώπου ή 199€ για ένα ενέσιμο γέμισμα υαλουρονικού οξέως (1ml) & συνεδρία με 10 νήματα PDO Threads για ανόρθωση προσώπου ή σώματος με διάρκεια για 1-2 χρόνια, στο κέντρο ολιστικής ιατρικής και ιατρικής αισθητικής Biobenefit στην Γλυφάδα!! - tsibato\nΔυνατότητα εξαργύρωσης της προσφοράς άμεσα με την αγορά του κουπονιού και η συνεδρία πρέπει να πραγματοποιηθεί έως τις 31/01/2022. Η προσφορά ισχύει από Δευτέρα έως Παρασκευή 10:30 - 19:30. Το κάθε κουπόνι είναι ατομικό και περιλαμβάνει της παρακάτω επιλογές: ~110€ για ένα (1) ενέσιμο γέμισμα υαλουρονικού οξέως (1ml) & μία συνεδρία RF για σύσφιξη στο περίγραμμα του προσώπου. ή ~199€ για ένα (1) ενέσιμο γέμισμα υαλουρονικού οξέως (1ml) & μία συνεδρία με 10 νήματα PDO Threads για ανόρθωση προσώπου ή σώματος. Το υαλουρονικό οξύ είναι ένα φυσικό συστατικό του δέρματός μας, τη γλυκοζαμινογλυκάνη. Το ενέσιμο υαλουρονικό οξύ είναι ένα άριστο υλικό γεμίσματος των ρυτίδων του προσώπου, καθώς συγκρατεί τα μόρια του νερού, βοηθώντας στην καλύτερη σύνδεση των ινών του κολαγόνου και της ελαστίνης. Το αποτέλεσμα είναι να σβήνουν οι ρυτίδες και το δέρμα να ενυδατώνεται και να αποκτά σφριγηλότητα. Με τη χρήση του υαλουρονικού οξέος, οι ρυτίδες εξαλείφονται άμεσα, αποτελεσματικά και στοχευμένα, χαρίζοντας ένα απόλυτα νεανικό και σφριγηλό πρόσωπο που λάμπει! Η διάρκεια των νημάτων είναι 1- 2 χρόνια,ανάλογα την επιδερμίδα. Λαμβάνεται ιατρικό ιστορικό πριν την εφαρμογή και οι συνεδρίες πραγματοποιούνται από εξειδικευμένο χειρουργό ιατρό. Με πολύ λεπτές βελόνες και με χρήση τοπικής αναισθησίας, ο γιατρός τοποθετεί κάτω από το δέρμα του ασθενούς νήματα από PDO. Στη συνέχεια, τα εν λόγω νήματα σχηματίζουν ένα «πλέγμα» κάτω από το δέρμα, το οποίο ανορθώνει και υποστηρίζει τους ιστούς του προσώπου και του σώματος με απολύτως ασφαλή τρόπο. Τα πρώτα αποτελέσματα αρχίζουν να γίνονται ορατά αμέσως μετά την τοποθέτηση των νημάτων και βελτιώνονται σε σημαντικό βαθμό κατά τις επόμενες 2-3 εβδομάδες, ενώ το μέγιστο αποτέλεσμα παρατηρείται στους 3 μήνες. Κάθε χρήστης μπορεί να αγοράσει απεριόριστο αριθμό κουπονιών για προσωπική χρήση και απεριόριστο αριθμό κουπονιών σε μορφή δώρου. Απαραίτητη τηλεφωνική επικοινωνία για ραντεβού 4 - 5 μέρες πριν στα τηλέφωνα που αναγράφονται στο κουπόνι σας. Για ακύρωση ή αλλαγή ραντεβού απαιτείται τηλεφωνική επικοινωνία τουλάχιστον 1 ημέρα πριν. Τα ραντεβού κλείνονται πάντα με βάση την διαθεσιμότητα. Τα κουπόνια είναι απαραίτητο να εκτυπωθούν και να προσκομιστούν σε έντυπη μορφή.


"Δρώμενα του τόπου μας" .: Πωλείται επαγγελματικό ψυγείο συντήρησης(μεταχ/νο)\nΠωλείται επαγγελματικό ψυγείο συντήρησης(μεταχ/νο)\nΠωλείται μεταχειρισμένο επαγγελματικό ψυγείο / συντήρηση (βιτρίνα) μαζί με το μοτέρ σε αρίστη κατάσταση.\nΗ κατασκευή του εσωτερικά είναι από inox με 2 μεγάλες σχάρες - ράφια και 4 συρόμενες πόρτες. Η θερμοκρασία φθάνει μέχρι και -4 βαθμούς κελσίου. Λειτουργούσε σε ανθοπωλείο. Ιδανικό και για είδη ζαχαροπλαστικής, γαλοκτομικών, τροφίμων κτλ. Δεκτός κάθε έλεγχος.\nΓια περισσότερες πληροφορίες και τιμή επικοινωνήστε μέσω email: rousetis1966@hotmail.com η καλέστε μετά τις 8:30μμ στο τηλ: 6993 119922.\nXαρακτηριστικά: Μήκος: 1.80mm\nΑναρτήθηκε στις 7:56 μ.μ. Ετικέτες Αγγελίες


Ποια ζώδια θα ερωτευθούν αυτό το καλοκαίρι; - Donna.gr Ποια ζώδια θα ερωτευθούν αυτό το καλοκαίρι; - Donna.gr\nΠοια ζώδια θα κάνουν σχέση στις διακοπές τους και ποια θα περάσουν απλά καλά; Μάθε, ανάλογα με το ζώδιο σου, πότε είναι η κατάλληλη περίοδος να φύγεις για διακοπές και τι σε περιμένει εκεί!!! Θα χτίσεις παλάτια στην άμμο… ή αυτό το καλοκαίρι θα είναι σταθμός για σένα και το νέο σου ταίρι;\nΠες μου, πώς να γνωρίσεις τον μεγάλο έρωτα, όταν τα επαγγελματικά σου σε απασχολούν ακόμη και τα σαββατοκύριακα του καυτού Αυγούστου; Όταν φοβάσαι να ζητήσεις ένα διήμερο από το αφεντικό σου για να πεταχτείς έστω και μέχρι την Ύδρα; Άσε που η έκλειψη ηλίου στο ζώδιό σου αρχές Ιουλίου θα σε ταλαιπωρήσει απίστευτα. Η λύση έρχεται έστω και για επτά μέρες, αν σου είναι εύκολο ζήτησε την τελευταία εβδομάδα του Αυγούστου, όπου εκεί μπορεί να μην γνωρίσεις τον καρμικό έρωτα της ζωής σου, αλλά σίγουρα μια καυτή αγκαλιά θα σε χαλαρώσει και θα σε ηρεμήσει, με φόντο το ηλιοβασίλεμα.\nΧρόνια είχες να αισθανθείς έτσι, είναι για σένα το πιο ερωτικό καλοκαίρι που πέρασες ποτέ. Λίγη σημασία έχει το που ή το πότε θα πας διακοπές, μιας και ο έρωτας θα σε βρει όπου και αν κρυφτείς! Πολλά φλερτ, ανοιχτές ερωτικές προκλήσεις και η αλήθεια είναι ότι θα μπερδευτείς με τις πολυάριθμες προτάσεις, πριν ακόμη φύγεις για τις προγραμματισμένες διακοπές. Είχες πολύ καιρό να ερωτευθείς, πέρασες και μια δύσκολη περίοδο που ο Κρόνος ήταν και είναι συνεχώς πάνω από το κεφάλι σου και τώρα έχεις την ανάγκη να επιλέξεις το καλύτερο, αυτό που σου αξίζει. Το καλοκαίρι θα ξεκαθαρίσουν πολλά στα ερωτικά σου και το σίγουρο είναι πως ο Σεπτέμβρης σε βρίσκει μέσα σε σχέση.\nΚαλοκαίρι δίχως έρωτα δε γίνεται για τους ερωτικούς Σκορπιούς και όμως, για κάποιο ανεξήγητο λόγο, η διάθεσή σου αυτό το τρίμηνο του καλοκαιριού θα είναι πεσμένη. Όταν δε προκαλεί κάποιος και την τύχη του, ο έρωτας δε μπορεί να εισβάλλει στη ζωή του με το ζόρι. Καλή περίοδος για διακοπές είναι το χρονικό διάστημα από 10 Αυγούστου έως και τα τέλη, είναι μια περίοδος που αν μη τι άλλο θα υπάρχει μια ερωτική ατμόσφαιρα προκειμένου να ανεβάσει την αυτοπεποίθηση σας και να σας κρατήσει ακόμη στο ερωτικό παιχνίδι ζωντανούς.\nΚάποιος στα γενέθλια ή στη γιορτή σου, σου ευχήθηκε «άντε και του χρόνου διπλός-η»! Αυτό ακριβώς θα συμβεί το καλοκαίρι, πας μόνος-η και φεύγεις με παρέα και μάλιστα πολύ καλή παρέα. Δυστυχώς ή ευτυχώς, σ’ αυτή την πρόβλεψη υπάρχει μια βασική προϋπόθεση για να βγει αληθινή, αν δεν προκαλέσεις την τύχη σου, αν δεν δείξεις ερωτικά διαθέσιμος, κανείς δεν θα έρθει να σε πάρει από το χεράκι προκειμένου να σε παρασύρει σε ερωτικά μονοπάτια. Διεκδίκησε για να έχεις, δεν είναι κακό να αφεθείς στο λίγο κρασί, λίγο θάλασσα! Το ολόγιομο φεγγάρι του Αυγούστου, σου φέρνει αυτό που έχεις ανάγκη να ζήσεις και δε τολμάς να παραδεχθείς στον εαυτό σου. Κατάλληλη περίοδος για διακοπές είναι ο μήνας Αύγουστος.\nΚόπιασες, ίδρωσες, κουράστηκες στη δουλειά, σου αξίζει λοιπόν ένας έρωτας που θα κατανοήσει ότι πάνω από όλα έχεις ανάγκη από ξεκούραση. Τα καλά νέα είναι πως δε θα προλάβεις να πατήσεις το πόδι σου στον προορισμό που αποφάσισες να πας, αφού το πρώτο σκίρτημα έρχεται σε πλοίο, αεροπλάνο ή πούλμαν! Κατάλληλη περίοδος για να κατέβεις από το μέσο μεταφοράς μ’ έναν νέο έρωτα να σου κρατά το χέρι, δείχνει ότι είναι τα μέσα ακριβώς του Αυγούστου. Αν θες να κρατήσει για χρόνια αυτός ο έρωτας κάνε μου μια χάρη, άσε στο σπίτι σου το κινητό της δουλειάς, το laptop και το σημειωματάριο με τις επαγγελματικές σου υποχρεώσεις. Ας είναι οι πρώτες διακοπές χωρίς τίποτε να σου θυμίζει τι δουλειά κάνεις.\nΞελόγιασμα μου μυρίζεται και το μόνο σίγουρο είναι πως δεν θα μπορείς να αντισταθείς. Αυτό το καλοκαίρι είναι αμφίβολο το αν θα πας κάπου, λόγω ανειλημμένων υποχρεώσεων, ή αν θα κανονίσεις τελευταία στιγμή κάποια απόδραση, ωστόσο ο έρωτας θα σου χτυπήσει την πόρτα και μπορεί να μετατρέψει την καθημερινότητά σου σε τρελές διακοπές, να σε κάνει να μην μπορείς να πας την επόμενη μέρα στο γραφείο. Σχέση με προϋποθέσεις σοβαρού δεσμού είναι προ των πυλών, τους ζεστούς μήνες του καλοκαιριού! Και οι 3 μήνες για το ζώδιο σου, μπορούν να αποβούν μοιραίοι.\nΔύσκολοι καιροί για Πρίγκιπες- σες αυτό το καλοκαίρι. Προσοχή μεγάλη στα κάστρα στην άμμο, γιατί πιθανό είναι να τυφλωθείς από τον ήλιο, να επενδύσεις πολλά και να πάρεις λίγα. Θα πρότεινα να πάρεις την παρέα σου και να πάτε σε ένα νησί που θα κοντεύει να βουλιάξει από κόσμο τον Αύγουστο. Να αφήσεις πίσω τις σκοτούρες και τις έγνοιες και μότο σου να γίνει το «δε βαριέσαι, βλέπουμε από Σεπτέμβρη τα ερωτικά». Ερωτικές προτάσεις φυσικά και θα δεχθείς, θα γοητεύσεις κόσμο και θα γοητευτείς, μα… άνθρακας ο θησαυρός.\nΠοια ζώδια θα ερωτευθούν αυτό το καλοκαίρι; Τροποποιήθηκε : 07 Ιουνίου 2015 10:31 στο Donna.gr\nΗ ανάρτηση αυτή έχει διαβαστεί 19.404 φορές\nTags: αστρολογία, αστρολογικές προβλέψεις, έρωτας, ζώδια, ζώδια και έρωτας, ζωώδια, καλοκαιρινός έρωτας\nPosted: 7 Ιουνίου 2015 10:33\n@wwwdonnagr τα τυχερα!!!!!!!!!!


Ε. ΛΑΜΠΡΑΚΗΣ ΤΗΝ 30/12/2014… “ΛΕΦΤΑ ΜΕΤΑ ΤΟΝ ΦΛΕΒΑΡΗ… ΤΩΡΑ ΕΧΟΥΜΕ ΕΚΛΟΓΕΣ” ! ΠΑΕΙ Ο ΧΡΟΝΟΣ… ΜΗΝ ΤΟΝ ΕΙΔΑΤΕ ΤΟΝ ΠΑΝΑΗ… – ΑΛΦΕΙΟΣ ΠΟΤΑΜΟΣ\n31 Δεκεμβρίου, 2014 31 Δεκεμβρίου, 2014 Αλφειός ΠοταμόςΑφήστε ένα σχόλιο για το Ε. ΛΑΜΠΡΑΚΗΣ ΤΗΝ 30/12/2014… “ΛΕΦΤΑ ΜΕΤΑ ΤΟΝ ΦΛΕΒΑΡΗ… ΤΩΡΑ ΕΧΟΥΜΕ ΕΚΛΟΓΕΣ” ! ΠΑΕΙ Ο ΧΡΟΝΟΣ… ΜΗΝ ΤΟΝ ΕΙΔΑΤΕ ΤΟΝ ΠΑΝΑΗ…\nΛΕΦΤΑ ΘΑ ΔΟΥΜΕ ΜΕΤΑ ΤΟΝ ΦΛΕΒΑΡΗ ΕΙΠΕ !! ΤΩΡΑ ΕΧΟΥΜΕ ΕΚΛΟΓΕΣ !!!\nΑΝ ΟΣΟΙ ΗΣΑΣΤΕ ΑΠΟΨΕ ΕΚΕΙ ΚΑΙ ΜΕΤΑ ΑΠΟ ΤΑ ΕΚΑΤΟΝΤΑΔΕΣ ΨΕΜΜΑΤΑ ΞΑΝΑΠΕΙΤΕ ΤΟΝ ΛΑΜΠΡΑΚΗ ΤΟΝ ΑΡΧΙΨΕΥΤΗ ΓΙΑ ΕΛΛΗΝΑ ΚΑΙ ΟΤΙ ΘΑ ΦΕΡΕΙ ΛΕΦΤΑ ΚΑΙ ΘΑ ΣΑΣ ΣΩΣΕΙ ΕΙΣΤΕ ΟΛΟΙ ΣΥΝΕΙΔΗΤΑ ΠΡΑΚΤΟΡΕΣ ΤΟΥ ΚΙΣ ΚΑΙ ΑΝΘΕΛΛΗΝΕΣ ΜΑΣΩΝΟΣΠΟΡΟΙ ΠΟΥ ΚΟΡΟΪΔΕΥΕΤΕ ΚΑΙ ΕΞΑΠΑΤΑΤΕ ΤΟΥΣ ΣΥΝΕΛΛΗΝΕΣ !!!\nΔΕΝ ΘΕΛΩ ΤΕΤΟΙΟΥΣ ”ΦΙΛΟΥΣ”…\nΚΑΙ ΠΟΙΟΣ ΕΙΝΑΙ Ο ΕΛΛΗΝΑΣ ΠΟΥ ΒΛΕΠΕΙ ΚΙ ΕΧΕΙ ” ΜΑΤΙ”….\nΠΩΣ ΜΟΝΟ ΜΕ ΤΗ ΣΥΝΕΛΕΥΣΗ ΕΛΛΗΝΩΝ ΕΧΕΙ ”ΧΑΡΗ”\nΕτικέτα: ανθέλληνεςαντιδράσειςΓενοκτονίεςΔόλοςΕ4ΕβραίοιΕλλάδαΕπικαιρότηταεσχάτη προδοσίακόμματαλαμόγια πολιτικοίΟικονομίαΧάζαροι\n14 Ιουνίου, 2016 14 Ιουνίου, 2016 Αλφειός Ποταμός


Ζωή Βισίνσκυ Σταλίνοβνα – Μεταρρύθμιση\nΖωή Βισίνσκυ Σταλίνοβνα\nΟ σταλινισμός δεν υπήρξε το παρανοϊκό καπρίτσιο ενός ανθρώπου που έδωσε το όνομά του σε ένα είδος δικτατορίας και σε μια ιστορική περίοδο. Σαν μοντέλο εξουσίας προϋπήρχε του Στάλιν, πήρε επί της βασιλείας του ένα ιδιάζων μέγιστο μέγεθος και ευδοκίμησε σε όλα τα κομμουνιστικά λεγόμενα καθεστώτα. Και δεν πέρασε ούτε πέθανε. Ζει προσαρμοσμένος στο παρόν και απειλεί το μέλλον.\nΤο γνώριμο πλαίσιο μέσα στο οποίο αναπτύχθηκε αλλά και μεταλλάχτηκε είναι το πασίγνωστο «ο σκοπός αγιάζει τα μέσα». Πρόκειται για το δόγμα που εννοεί ότι ο σκοπός είναι ιερός και επιτρέπει ανίερα μέσα για να τον πετύχουμε. Αλλά η ιστορία έχει αποδείξει, είτε ότι τα ανίερα μέσα ακύρωσαν τους όποιους ιερούς σκοπούς είτε ότι οι σκοποί υπήρξαν το ίδιο ανίεροι με τα μέσα.\nΤα παραδείγματα είναι πάρα πολλά. Θα λέγαμε όλα όσα πρόκριναν την αφαίρεση της ζωής και κατ’ επέκταση κάθε διαχρονικής αξίας ανθρώπινης συμβίωσης. Κι αυτά αφορούν κάθε λογική στοχευμένης βίας, πλην εκείνης που αντιστάθηκε σε προφανή αντιδραστική βία (και όχι σε βαφτισμένη και φαντασιακή) προς τα ανθρώπινα δικαιώματα η οποία δικαιώθηκε ως νόμιμη άμυνα, ως δράση και ως επανάσταση.\nΤα υπόλοιπα, υπήρξαν σκέτα μαζικά εγκλήματα.\nΟ σταλινισμός έχει σαφή συγγένεια με άλλους ισμούς μαζικής εγκληματικότητας, όπως ο φασισμός, ο ναζισμός, ο χριστιανισμός των σταυροφοριών και ο ισλαμισμός του τζιχάντ, αλλά έχει και μια βασική ειδοποιό διαφορά. Δεν δείχνει ως εχθρούς φυλές και έθνη και δεν προβάλλει μια εξόφθαλμη αδικία ως τελικό σκοπό ώστε να είναι μαχητός και καταδικαστέος. Αντιθέτως γεννήθηκε στο πλαίσιο μιάς ιδέας που ήταν ιδανική η οποία υποσχέθηκε το απόλυτο των αξιών και το μέγιστο των ανθρωπίνων δικαιωμάτων. Δεν είχε τρωτά και αδύναμα σημεία ως προς τον τελικό σκοπό του και επαγγέλθηκε με επιστημονικοφάνεια τον επί γης παράδεισο. Κι αυτό του έδωσε το πλεονέκτημα να συκοφαντήσει πειστικά και να μηδενίσει το σύνολο των αξιών, τις οποίες απέδωσε στο σύστημα που ήθελε να γκρεμίσει ώστε να χτίσει από την αρχή το νέο και τέλειο δικό του. Δεν τις δέχτηκε σαν πρόοδο του ανθρώπου, δεν τις σεβάστηκε ως διαχρονικές και όταν τα επιχειρήματα δεν έφταναν να τις αγγίξουν τις πρόβαλλε διευρυμένες σαν υποσχέσεις του μέλλοντος ώστε να είναι θεμιτή η κατάργησή τους στο παρόν.\nΟ ναζισμός, ο φασισμός και πολλά άλλα ισμός, άφησαν πίσω τους αποτρόπαια εγκλήματα στο μπλοκ των εχθρών τους. Όχι των συστρατευμένων φίλων τους. Φυσικά πάντα υπήρξαν εσωτερικές διενέξεις και ενδογενείς αντιθέσεις σ’ αυτά τα στρατόπεδα. Τέτοια ήταν πχ η νύχτα των μεγάλων μαχαιριών όπου ο Χίτλερ έσφαζε επί τρεις μέρες την ηγεσία της δικής του παραστρατιωτικής SA το 1934 (περίπου 200) καθώς και μερικές ακόμη περιπτώσεις. Δεν ήταν όμως αυτό το κύριο χαρακτηριστικό της δράσης τους. Οι ισμοί υπήρξαν ενωμένοι στον κοινό τους εγκληματικό σκοπό.\nΟ σταλινισμός αντιθέτως, εξόντωσε περισσότερους κομμουνιστές, συντρόφους, επαναστάτες, από όσους έχουν εξοντώσει όλες οι δυνάμεις της αντίδρασης μαζί, σε όλο το πλανήτη.\nΗ Κορέα και η Κούβα στέκονται ως μνημεία θυμάτων, μνημεία αυτοχειρίας, να μας θυμίζουν ότι οι ιδέες, όσο κι αν περιγράφουν έναν τελικό παράδεισο, όταν ΔΕΝ περιλαμβάνουν ΔΕΝ σέβονται και ΔΕΝ προάγουν ισορροπημένα, τα ατομικά και τα συλλογικά ανθρώπινα δικαιώματα έχουν τις προδιαγραφές να φέρουν μόνο την κόλαση.\nΤον σταλινισμό ωστόσο δεν τον επινόησε ο Στάλιν. Τον επινόησαν οι θεωρητικοί του επιστημονικού σοσιαλισμού. Ο μαρξισμός – λενινισμός, υπήρξε η θεωρία και το πολιτικό σχέδιο που οδήγησαν την ανθρωπότητα μέσα στον 20ο αιώνα, σε πλανητική παράκρουση και τελικά σε ένα εγκληματικό φιάσκο. Στην πραγματικότητα, πρόκειται για τη θεωρία που επικράτησε, καθώς την πρόταση της βίας άνευ όρων και της ισοπέδωσης των αξιών, την ονόμασαν αντίσταση, άρα θεμιτή βία, προγενέστεροι ή σύγχρονοί τους συντάκτες τέτοιας θεωρίας, που όμως δεν κατείχαν επιστημονικούς τίτλους σαν εκείνους που πίστεψαν ότι απέχτησαν οι κομμουνιστές της τρίτης διεθνούς.\nΟι Γιακωβίνοι στη γαλλική επανάσταση, επινόησαν τις γκιλοτίνες εν ονόματι της ελευθερίας ενώ ήταν ήδη νικητές, από τις οποίες δεν γλίτωσαν οι ίδιοι οι εμπνευστές.\nΟ Μπλανκί ο οποίος εκλέχτηκε και πρόεδρος της Παρισινής Κομμούνας είχε πάει ένα βήμα παραπέρα και μίλησε πρώτος για την δικτατορία του προλεταριάτου και την αναπόφευκτη βία.\nΟι αναρχικοί που προέκυψαν από τη διάσπαση της πρώτης διεθνούς, με ακραία φωνή εκείνη του Νετσάγιεφ νομιμοποίησαν επίσης την απόλυτη βία προκειμένου να φτάσουν στο σκοπό, αν και προέβλεψαν σωστά την σκληρότερη δικτατορία που περίμενε τους λαούς αν καταλάμβανε ένα κόμμα την κρατική εξουσία.\nΚαι πολλοί άλλοι θεωρητικοί και πρακτικοί της βίας κύκλωσαν τους στοχασμούς των Μαρξ και Ένγκελς, οι οποίοι έδωσαν το τελικό νόημα στην πλέον νομιμοφανή και επιστημονικοφανή απάτη, που κατέληξε στον πλέον δικτατορικό καπιταλισμό, διατηρώντας το όνομα, σοσιαλισμός.\nΠερί των προθέσεων των θεωρητικών του σοσιαλισμού, δεν έχουμε λόγο να αμφιβάλλουμε.\nΔεν έχουμε ωστόσο και λόγο να αθωώσουμε το λανθασμένο θεώρημα που αντέστρεψε το αποτέλεσμα.\nΚι αυτό ήταν ασφαλώς η ανάθεση της διεκπεραίωσης σε μια ανεξέλεγκτη εξουσία. Την κομματική. Τη δομή της οποίας την επεξεργάστηκαν «επιστημονικά» και κατέληξαν στην άστοχη παραδοχή ότι ένα κόμμα μπορεί να υπερασπίζεται τα συμφέροντα του λαού, χωρίς έλεγχο από το λαό και ούτε καν από τα μέλη του κόμματος. Θεώρησαν ότι ο «δημοκρατικός συγκεντρωτισμός» του κόμματος «νέου τύπου» είναι επαρκής εκφραστής των εργατικών συμφερόντων και οφείλει να λειτουργεί αποφασιστικά από την κορυφή προς τη βάση.\nΚι έτσι το προλεταριάτο το οποίο υπέθεσαν απόστολο της αταξικής κοινωνίας εξαφανίστηκε από το προσκήνιο και έμεινε μόνο η κομματική εξουσία που άσκησε την δικτατορία της στους πάντες. Κι επειδή οι διαχρονικές αξίες σε πολιτικό επίπεδο κατοχυρώνονται με θεσμούς και νόμους, η κατάργηση της διάκρισης των εξουσιών, διέγραψε την δικαστική εξουσία και άφησε τις κοινωνίες απροστάτευτες.\nΜοναδικός νόμος που απέμεινε και διέπρεψε ήταν το «δίκιο» του εργάτη, που σε απλά ρώσικα σήμαινε το δίκιο της εξουσίας που εγκληματούσε ανενόχλητα. Με ασπίδα πάντα το διακηρυγμένο παραδείσιο μέλλον.\nΕκείνοι που αποδέχτηκαν ως υπέρτατο δίκαιο το κόμμα το οποίο ήταν απατηλά ταυτισμένο με την απόλυτη ιδέα και είχε την απόλυτη εξουσιοδότηση να την πραγματοποιήσει, κατέληξαν υποψήφιοι θύτες και θύματα μαζί, της στρέβλωσης στην οποία συμμετείχαν. Οι καλοπροαίρετοι πιστοί μετατράπηκαν σε δολοφόνους και στη συνέχεια σε νεκρούς. Δεν έχει σημασία αν οι ηθικές αντιστάσεις τους κάμφθηκαν ακαριαία ή δίστασαν, σημασία έχει ότι με βάση το μοντέλο που οι ίδιοι υπερασπίστηκαν, αργά ή γρήγορα όφειλαν να επιλέξουν το ρόλο του θύτη έως ότου καταλήξουν θύματα. Επιβίωσαν μόνο μερικοί από τους πλέον μοχθηρούς εξουσιομανείς που διέπρεψαν στο φυσικό τους χώρο ο οποίος τους παρείχε όλα τα εργαλεία για να επικρατήσουν.\nΟ Τρότσκι δίστασε να καταπνίξει την επανάσταση της Κροστάνδης που ζητούσε το αυτονόητο, εκλεγμένα σοβιέτ. Όμως υπέκυψε και την κατέπνιξε. Και ήταν αυτός που δήλωσε στο 13ο συνέδριο του ΚΚΣΕ το 1924 ότι «Ο άνθρωπος δεν μπορεί να έχει δίκιο ενάντια στο κόμμα. Μπορεί να έχει δίκιο μόνο με το κόμμα και μέσω του κόμματος»\nΚαι το δίκιο του κόμματος τον δολοφόνησε λίγο αργότερα αφού είχε δολοφονήσει πρώτα όλη του την οικογένεια. Με την προφητική έγκρισή του.\nΟι μακάβριες δίκες δε, όπου οι πρώην ηγέτες ομολογούσαν την προδοσία τους με την υπόσχεση ότι θα σωθούν αυτοί και οι οικογένειες τους και με αποτέλεσμα να εκτελούνται άπαντες, μόνο με τις μεθόδους της ιεράς εξέτασης μπορούν να συγκριθούν σε όλη την ιστορία του ανθρώπου.\nΚανείς δεν μπορεί να πει ότι ο Κίροφ, ο οποίος υπήρξε τυπικά ο πρώτος δολοφονημένος από τον Στάλιν, ή οποιοσδήποτε άλλος, θα ήταν λιγότερο σταλινικός. Οι Στάλιν δεν έλειψαν από κανένα «κομμουνιστικό» κράτος. Κι όσοι αποπειράθηκαν την ανατροπή του λενινισμού – σταλινισμού, (Ουγγαρία Τσεχοσλοβακία) ανατράπηκαν πάραυτα από την μεγάλη αδερφή, τη Σοβιετική (με κομματικά σοβιέτ) Ένωση. Και ήταν λογικό να τελειώσει πρώτα εκεί ο εφιάλτης, στα χέρια του Γκορμπατσώφ, για να μπορέσει να τελειώσει σε όλο το μπλοκ που επιτηρούσε ιμπεριαλιστικά η Ρωσία.\nΕίναι δε σαφές, ότι η συνείδηση του μέσου πολίτη στον κόσμο, δεν καταδίκασε το όραμα της αταξικής κοινωνίας. Δεν καταδίκασε την ιδέα να ζήσουμε αδελφωμένοι σε μια κοινωνία που δεν θα υπάρχει εκμετάλλευση ανθρώπου από άνθρωπο. Αυτό άλλωστε υπήρξε θρησκευτικό και φιλοσοφικό ιδεώδες πολύ πριν από το κουμμουνιστικό πείραμα. Καταδίκασε την συγκεκριμένη θεωρία που κάνει την αστική δημοκρατία να μοιάζει με τελειότητα (ενώ δεν είναι) και που ξεπέρασε μακράν σε εγκληματικότητα τη δικτατορική μορφή του ομολογημένου καπιταλισμού.\nΚανένας βεβαίως δεν μπορεί να πει ότι η ανθρωπότητα χωρίς τον σταλινισμό, βαδίζει σταθερά επάνω στη οικουμενική διακήρυξη των ανθρωπίνων δικαιωμάτων όπως αξίωσε να την διατυπώσει το 1948, αλλά μόνο ότι είναι στο σωστό δρόμο και πασχίζει να διεκδικήσει τους θεσμούς που διασφαλίζουν μια τέτοια πορεία.\nΌσο όμως κι αν όλα δείχνουν ότι προσπεράσαμε την σταλινική εκδοχή του σοσιαλισμού, οπότε έχουμε διαφύγει τον κίνδυνο να ζήσουμε την φρίκη που έζησαν άλλο λαοί στα σταλινικά καθεστώτα, η κατάρα της υπερβατικής ιδέας που επιτρέπει τα πάντα στην εξουσία ανάθεσης, είναι ακόμη παρούσα. Ασφαλώς δεν έχει τη δύναμη να εγκληματήσει διεκδικώντας την ολοκληρωτική εξουσία του παρελθόντος, αλλά επιχειρεί αμετανόητα, αναλογικά προς τις σημερινές συνθήκες εγκλήματα.\nΚατά την γνώμη μας, αυτό ζούμε εδώ και έξι χρόνια στη χώρα μας. Την επίσημη απόπειρα νεκρανάστασης του σταλινισμού. Γεγονός είναι βεβαίως, ότι δεν μας έλειψε ποτέ η κεντρική ιδέα του, τα απομεινάρια του μύθου του. Το ΚΚΕ μαζί με διάφορα μικρά ΚΚ, μαζί και με τους τελευταίους στον κόσμο αντάρτες πόλεων, που ξέμειναν να συντηρούνται από τις επίμονες αρχαιολογικές λενινιστικές ανασκαφές, τον κράτησαν ζωντανό.\nΑυτή τη φορά όμως το τέρας ξέφυγε από το μουσείο και ανέλαβε να το οδηγήσει στην κοινωνία η ανανεωτική λεγόμενη αριστερά.\nΑυτός ο χώρος ο οποίος προέκυψε από την άρνηση της Μαρξιστικής Λενινιστικής ορθοδοξίας, έδωσε ασφαλώς στην πολιτική φωτισμένα στελέχη που παρακολούθησαν την μεταρρυθμιστική ρότα, ως εφικτή και σημαντική για τη βελτίωση του βιοτικού επιπέδου των εργαζόμενων και των εν γένει ανθρωπίνων δικαιωμάτων.\nΚράτησε όμως ταυτόχρονα αιχμάλωτους τους περισσότερους, μέσα σε έναν ανομοιογενή πυρήνα σε πλήρη σύγχυση. Οι οποίοι δεν συγκρότησαν ποτέ, κανένα πολιτικό σχέδιο το οποίο θα τους διαφοροποιούσε ταυτόχρονα από τη σοσιαλδημοκρατία και από την σταλινική μοίρα του λενινισμού, όπως θεωρητικά επεδίωκαν.\nΟνόμασαν σχέδιο την διαρκή κριτική στην κακή πλευρά του καπιταλισμού και παρέμειναν δέσμιοι της κουλτούρας από την οποία προήλθαν η οποία περιλαμβάνει δύο χαραχτηριστικά:\n– Την εμμονική αναφορά στο κράτος στο οποίο βάσισε ο Λένιν τη θεωρία του για την εξουσία του προλεταριάτου, ήτοι του κόμματος.\n– Την άρνηση κάθε αξίας έναντι του δίκιου της υπέρτατης «αριστερής» ιδέας, παρ’ όλο που αιχμή της πολιτικής τους υπήρξε ορθά, καίτοι αντιφατικά, η υπεράσπιση των ανθρωπίνων δικαιωμάτων.\nΟ χυλός ωστόσο που σέρβιραν δεν απασχόλησε ιδιαίτερα την κοινωνία που μετά βίας τους έδινε βήμα στη βουλή. Κατά τη γνώμη μας, κάπως έτσι θα έσβηνε ο μύθος, αν δεν μεσολαβούσε η συγκυρία της κρίσης από την οποία γαντζώθηκαν.\nΟ θυμός και η απόγνωση των νεόπλουτων πολιτών οι οποίοι θυμήθηκαν το περιβάλλον διαφθοράς στο οποίο ευημερούσαν μέχρι να χρεοκοπήσει η χώρα, τους ανάστησε. Και σ’ αυτό το κομβικό σημείο, η διασταύρωση του σταλινισμού με τον πλέον ξεχειλωμένο λαϊκισμό που έχει γνωρίσει αυτός ο τόπος, γέννησε τον υβριδικό γαμπρό της εξουσίας, το ΣΥΡΙΖΑ ο οποίος νυμφεύτηκε τον ακροδεξιό και ρατσιστικό πόλο τής θεωρητικά απέναντι όχθης, τους ΑΝΕΛ, και πήρε προίκα την Ελλάδα ντυμένη με το αντιμνημονιακό σχέδιο της καταστροφής της.\nΤα αντανακλαστικά που ελευθέρωσε η προοπτική της εξουσίας, ήταν σταλινικής προέλευσης, και αποδείχτηκε ότι οι περισσευούμενοι «ανανεωτικοί» κομουνιστές, ποτέ δεν απαγκιστρώθηκαν απ’ αυτή την κουλτούρα. Χλεύασαν χωρίς αναστολές τη θεσμικά κατοχυρωμένη δημοκρατία, την κατήγγειλαν, και πρόβαλαν ως δημοκρατία τις πεποιθήσεις τους, αποκαλώντας προδότη όποιον διαφωνούσε μαζί τους.\nΚανέναν ενδοιασμό δεν είχαν να ανακαλύψουν καταχτητές και τοκογλύφους, να πουν όσα ψέματα δεν έχουν ειπωθεί σε ολόκληρη τη νεότερη ιστορία της Ελλάδας, να παραβιάσουν όσους θεσμούς είχαν προσποιηθεί ότι προστατεύουν στο παρελθόν, να αρνηθούν κάθε μεταρρυθμιστική πολιτική την οποία απέτρεπαν ή κατήγγειλαν και βεβαίως να τάξουν το παλάτι του Μίδα σε όλους. «Η εξουσία στην αριστερά», υπήρξε το μοναδικό τους μέλημα και βεβαίως τα μέσα εξακολούθησαν να θεωρούνται καθαγιασμένα έναντι του θαύματος που θα έφερναν.\nΟ σταλινισμός χρωστούσε μια ήττα ακόμη, την τελευταία μάλλον στον πολιτισμένο και εξελιγμένο κόσμο. Η αντιμνημονιακή φανφάρα που επινόησαν, κατέρρευσε. Όλα δείχνουν πλέον ότι η μοίρα μας ήταν να ξεμπλέξουμε τη χώρα μας και την Ευρώπη από ευανάγνωστες καταστροφικές ιδεοληψίες. Θα μπορούσε αυτή η ήττα να είχε φέρει και την απόλυτη καταστροφή, αλλά ευτυχώς ήρθε μόνο με μεγάλες ζημιές.\nΗ τρομαχτική πραγματικότητα ενεργοποίησε την προσωπική τους αυτοσυντήρηση.\nΗ στροφή της τελευταίας ώρας, που έγινε από τον τρόμο της επόμενης μέρας η οποία θα ήταν αμείλικτη για όλους μας αλλά και για τους ίδιους, έριξε την αυλαία του μακάβριου μύθου.\nΌμως το έργο συνεχίζεται με αυτοσχεδιασμούς μπροστά από τη σκηνή.\nΗ κοινωνία εξακολουθεί να κινδυνεύει από το σταλινισμό, ο οποίος δεν εξαφανίστηκε βεβαίως μέσα σε ένα μήνα.\nΗ εξάχρονη γκεμπελική παρουσίαση μιας τόσο μεγάλης απάτης και η επτάμηνη απόπειρα να την αποδείξουν αληθινή, δεν μπορεί να μας καθησυχάσει, επειδή αναγκάστηκαν να κάνουν την απόλυτη κωλοτούμπα.\nΔεν διαφεύγει επίσης σε κανέναν ότι παρέμειναν ζωντανά και συμπτυγμένα στην ΛΑΕ τα καθαρόαιμα σταλινικά υπολείμματα που βγήκαν στο προσκήνιο και μας κουνάνε το δάχτυλο και την κρεμάλα μέσα στα μούτρα μας, απροσχημάτιστα. Ούτε ότι στις τάξεις του έχουν προσχωρήσει τα γκεσέμια του μίσους, τα οποία ευδοκιμούν ως ηγετικές μορφές.\nΒεβαίως το ζήτημα είναι πιο περίπλοκο, όχι μόνο για μας, αλλά και για τον τυχοδιωχτικό και κρυφοσταλινικό πλέον, ΣΥΡΙΖΑ.\nΟ μαρξισμός – λενινισμός – σταλινισμός, δεν υπήρξε μόνο ικανός να διαφθείρει εκείνους που έστω με αγνές προθέσεις κατ’ αρχήν, παγιδεύτηκαν στην ιδεοληψία της μόνης αλήθειας η οποία δεν οφείλει να σεβαστεί τους κανόνες τους θεσμούς και τις αξίες που έχει καταχτήσει η κοινωνία. Κατόρθωσε και το χειρότερο. Έδωσε κίνητρο ένταξης και το απόλυτο άλλοθι σε μισάνθρωπους ναρκισσιστές. Κι αυτούς εκτός που θα τους βρίσκουμε για πολύ καιρό μπροστά μας ως κοινωνία, θα είναι και οι χειρότεροι δικοί τους εχθροί.\nΕίναι πολλοί εκείνοι που έτρεξαν να αναστήσουν τις περίφημες σταλινικές δίκες, αλλά αξίζει να φωτογραφίσουμε το χειρότερο παράδειγμα που είναι η περί παντός αδίστακτη Ζωή. Από τις φωνασκίες για βοήθεια ενώ κανένας δεν την πείραζε έξω από την ΕΡΤ έως το Λαοδικεία της για το επαχθές χρέος και την ύστατη καταγγελία προς τον σύντροφο Τσίπρα τον οποίο αποκάλεσε ολίγον δικτάτορα Παπαδόπουλο, μεσολαβούν μερικοί τόμοι σταλινικών επιδόσεων.\nΔεν υπάρχουν θεσμοί κανόνες και διαδικασίες για τη Ζωή.\nΤαμπουρωμένη στην ΛΑΕ, συνεχίζει το έργο που άφησε στην μέση ο ΣΥΡΙΖΑ. Δημοκρατία είναι η άποψη της, ενώ η θεσμική Δημοκρατία είναι προδοσία του λαού. Τόσο απλά και τόσο σταλινικά.\nΤο 1995 όταν ο Τσίπρας πήρε την πρωτοβουλία να δημιουργηθεί ενιαίο μέτωπο των αριστερών σχημάτων στο φοιτητικό κίνημα, η Ζωή κράτησε την δική της (ΕΑΡΣ) έξω από το μπλόκ.\nΤο 2009 όμως μύρισε αίμα και εντάχθηκε στα ψηφοδέλτια του ΣΥΡΙΖΑ. Το 2012 επίσης, με την στήριξη του Τσίπρα, παρ’ όλες τις διαφωνίες της Νομαρχιακής Οργάνωσης και του Τμήματος Φεμινιστικής Πολιτικής, εντάχθηκε στα ψηφοδέλτια της Α Αθήνας και εκλέχτηκε βουλευτής.\nΌτι είχε τη στήριξη του Τσίπρα, είναι ολοφάνερο και από την προώθησή της ως προέδρου της βουλής. Ολοφάνερο είναι επίσης ότι το όπλο που προόριζε για τους αντιπάλους του, θα τον πυροβολεί στο εξής ανελέητα.\nΔεν είμαστε εμείς αρμόδιοι να απαντήσουμε για το πώς παρηγορεί κάποιος την μοχθηρή ύπαρξή του, καθώς ταυτίζει τον εαυτό του με το «καλό» μίσος για ιερό σκοπό, αυτό θα το κάνει η επιστήμη της ψυχολογίας κάποια στιγμή – αν δεν το έχει κάνει ήδη. Είμαστε όμως αρμόδιοι ως πολίτες να καταδικάσουμε, εκείνους που προτάσσουν την δηλωμένη πεποίθησή τους έναντι θεσμών και αξιών. Και να αποκηρύξουμε την μέθοδο που το επιτρέπει ή το επιβάλλει. Αλλιώς θα μας καταπιεί η μαύρη τρύπα που επιγράφεται «δημοκρατία είναι να συμφωνείς με τη Ζωή».\nΔιότι ο έσχατος σταλινικός επίλογος της Ζωής, τον οποίο διακήρυξε πρόσφατα στο προεκλογικό μπαλκόνι της ΛΑΕ, είναι «δημοκρατία ή μνημόνιο». Αυτή η άθλια αλλά αναμενόμενη επινόηση προφανώς δείχνει τη δημοκρατία χωρίς θεσμούς, άρα την αρνείται. Η Ζωή μαζί με την παρέα της βλάπτουν σοβαρά την πολιτική υγεία του τόπου.\nΗ Ζωή ωστόσο, ως το πλέον χυδαίο παράδειγμα μεταγραφής στον σταλινισμό ευκαιρίας, για αδίστακτους, μας προειδοποιεί για το τι θα μπορούσε να μας συμβεί αν στερέωνε την δικτατορία που ονειρεύεται και μας παραπέμπει σε εποχές που το είδος της θριάμβευσε στην πράξη.\nΌχι πως τα παραδείγματα δεν είναι πλούσια στην ιστορία αλλά νομίζουμε ότι μπορεί να συγκριθεί μόνο με τέρατα σαν τον Αντρέι Βισίνσκυ. Πρόκειται για τον εισαγγελέα των δικών της Μόσχας την περίοδο 1934-39.\nΠριν την Ρώσικη επανάσταση, ο Βισίνσκυ ο οποίος ήταν μενσεβίκος και πρόεδρος του δικαστηρίου της Πετρούπολης, ήταν αυτός που είχε δώσει την εντολή για την σύλληψη του «κατασκόπου των Γερμανών» Λένιν. Αργότερα μεταπήδησε στην πλευρά των μπολσεβίκων. Τα κατηγορητήρια για ποινικά αδικήματα, ήταν, «εχθρός του σοσιαλισμού», «πράκτορας της μπουρζουαζίας» κλπ. Ο Στάλιν εκτίμησε το «ταλέντο» του και τον διόρισε ανώτατο κρατικό εισαγγελέα της ΕΣΣΔ. Κι έτσι αφού του γλίτωσε ο Λένιν, εξόντωσε πολλούς από τους συντρόφους του ηγέτες της επανάστασης, με πρωτοφανή τρόπο για τα παγκόσμια δικαστικά δεδομένα. Απίστευτες βρισιές κόσμησαν τα κατηγορητήριά του, όπως, «σκουπίδι» «κατσαρίδα» «ανθρώπινο σκατό» και τέτοια παρόμοια. Για τον Μπουχάριν είχε ιδιαίτερη έμπνευση, τον κατηγόρησε για «διασταύρωση γουρουνιού και αλεπούς» ενώ τους Ζηνόβιεφ και Κάμενεφ τους καθάρισε ως «συμμορία ματωμένων δολοφόνων».\nΤο εν λόγω τέρας επέζησε μαζί με τα Στάλιν και πέθανε από φυσικό θάνατο το 54 κάτι που δεν κατάφερε κανένας από τους δολοφονημένους πρωτεργάτες της επανάστασης.\nΔιορίστηκε μάλιστα και αντιπρόεδρος της κυβέρνησης, υπεύθυνος για την …κουλτούρα.\nΚαι από το 1949 έγινε υπουργός εξωτερικών και εκπρόσωπος της ΕΣΣΔ στα Ηνωμένα Έθνη ως το 54 που πέθανε.\nΗ δική μας Ζωή Βισίνσκυ, δεν θα μπορέσει να βλάψει τόσο πολύ την υγεία μας, οι καιροί έχουν ευτυχώς αλλάξει. Θα κάνει όμως όση ζημιά την αφήσουμε να κάνει. Όση θα της αναθέσει το νεκραναστημένο στρατόπεδο του σταλινισμού. Το οποίο οφείλει να ξεσκεπάσει η δημοκρατία και να το επιστρέψει στο μουσείο από το οποίο απέδρασε. Με τα δικά της μέσα. Με τους θεσμούς άμυνας που διαθέτει.\nΚαι με τους πολίτες παρόντες στην επιλογή.\nΟ κάθε πολίτης που κλείνει τα μάτια σε μια τέτοια φλύαρη πραγματικότητα, έχει προσωπική ευθύνη. Δεν εξαγνίζεται επειδή κρύβεται μέσα σε ένα μικρό πλήθος, αφήνοντας τους άλλους να βγάλουν τα κάστανα από τη φωτιά και διατηρώντας (νομίζει) την ακεραιότητα τού ορθόδοξου μαρξιστή λενινιστή επαναστάτη. Επειδή αυτό το είδος του επαναστάτη δεν υπάρχει – το κατάπιε η ιστορία ως σφάλμα – δεν θα υπάρχει και ο ίδιος σαν ισορροπημένος άνθρωπος και έντιμος πολίτης, εφ’ όσον επιμένει να αρνείται την αλήθεια και την πραγματικότητα. Εφ όσον συνδράμει την επίθεση που δέχεται η δημοκρατία και το λαϊκό συμφέρον από τις ιδεοληψίες που καλούν και νομιμοποιούν τις Ζωές και τους Βαρουφάκηδες να γίνουν αιχμές του σταλινικού δόρατος.\nΟ σταλινισμός οφείλει να επιστραφεί στον σκουπιδοντενεκέ της ιστορίας. Και φυσικά αυτό δεν είναι υπόθεση των άλλων. Οι άλλοι είμαστε όλοι εμείς και ο καθένας από μας. Δεν υπάρχουν αθώοι που δείχνουν τον θυμό τους για να δικαιολογήσουν τα λάθη τους. Υπάρχουν μόνο ένοχοι που ενθαρρύνουν ακόμη και με την ουδετερότητά τους τις Ζωές και τον πολιτικό πολιτισμό που τις ταΐζει. Και σ’ αυτή τη συγκυρία, μετά την απομάκρυνση από την κάλπη, ουδέν λάθος συγχωρείται από την αμείλικτη πραγματικότητα.


Υπογεγραμμένα από τη Λαγκάρντ τα νέα πεντάευρα | Η ΚΑΘΗΜΕΡΙΝΗ\nTwitter @ @DariusRochebin\n20.10.2020 • 11:46\nUPD: 15.04.2021 • 13:54\nΤην υπογραφή της επικεφαλής της Ευρωπαϊκής Κεντρικής Τράπεζας, Κριστίν Λαγκάρντ, φέρουν τα νέα χαρτονομίσματα αξίας πέντε ευρώ.\n«Η καινούργια σειρά χαρτονομισμάτων με την υπογραφή από τα χέρια της Λαγκαρντ έφτασε. Είναι ένα ισχυρό σύμβολο για την πρόεδρο της Ευρωπαϊκής Κεντρικής Τράπεζας, μετά από έναν χρόνο με κορωνοϊό» γράφει, σε ανάρτηση που συνοδεύει με σχετικές φωτογραφίες στο Twitter, ο Ελβετός δημοσιογράφος Νταριού Ροσμπέν.\nΜάλιστα, στις φωτογραφίες απεικονίζεται η κ. Λαγκάρντ να κρατά το χαρτονόμισμα με την υπογραφή της και να χαμογελά.\nΚΡΙΣΤΙΝ ΛΑΓΚΑΡΝΤ ΕΥΡΩΖΩΝΗ ΕΚΤ